Proizvodna delatnost nije stala | Fabrika decije hrane\nPojava korona virusa promenila je dosadašnji način života, potrošačke navike, kao i način poslovanja. Kako ova situacija utiče na poslovanje Fabrike dečje hrane i poslovne planove za tekuću godinu, na kakve poteškoće nailazimo i kako ih prevazilazimo i kakve promene u kupovnim navikama potrošača primećujemo, ispričala je naša izvršna direktorka za Progressive magazin.\nU uslovima vanrednog stanja izazvanog pandemijom korona virusa najvažnije je sačuvati zdravlje ljudi i biti odgovaran prema zaposlenima i potrošačima, kao i celokupnoj zajednici. Nakon toga dolazi aspekt samog poslovanja u promenjenim i otežanim okolnostima, gde je od izuzetnog značaja fleksibilnost kompanije i spremnost da se pronađu novi modeli i brzo prilagodi novonastaloj situaciji, kako bi se minimizirale negativne posledice koje pandemija može imati na celokupne poslovne procese.\nU Fabrici dečje hrane posao je organizovan u skladu sa svim propisanim uredbama. Kako bismo zaštitili naše zaposlene, primenili smo princip rada na daljinu (rad od kuće), na radnim mestima na kojima je to moguće, u skladu sa prirodom posla. Više od 60% naših zaposlenih su roditelji zbog čega imamo dodatno razumevanje za kolege koje rade od kuće sa decom, u pogledu fleksibilnog radnog vremena i radnih obaveza. Dodatno, roditeljima dece mlađe od 12 godina i zaposlenima koji traže odsustvo sa rada iz zdravstvenih razloga omogućeno je korišćenje odsustva.\nImajući u vidu da je delatnost Fabrike dečje hrane proizvodnja prehrambenih proizvoda, proizvodna delatnost je nastavljena u cilju redovnog snabdevanja tržišta i (naših najmlađih) potrošača. Tako smo za deo radnika iz proizvodnog sektora, čiji je dolazak na posao od presudne važnosti za dostupnost proizvoda, obezbedili privatni prevoz i organizovali rad u smenama, na način kojim se obezbeđuje dovoljna udaljenost i sprečava njihov lični kontakt, a uveli smo i sve dostupne mere zaštite.\nU svim radnim prostorima postavljena su obaveštenja o merama zaštite, dezinfekciona sredstva, flaširana voda, kao i lična zaštitna sredstva. Fabrika dečje hrane inače ima najviše standarde u smislu higijenskih uslova, ali su oni dodatno pojačani sada u delovima koji se odnose na prostorije administracije - postavljene su dodatne dezobarijere, obezbeđene su maske i rukavice za zaposlene koji dolaze na posao, pojačane su mere dezinfekcije. Sva putovanja u zemlji i inostranstvu su odložena, a eksterni kontakti su ograničeni u najvećoj mogućnoj meri. Pored zdravstvene sigurnosti, Fabrika dečje hrane je uložila maksimalne napore da se obezbedi i finansijska sigurnost naših zaposlenih i prevaziđu negativne ekonomske posledice pandemije. S tim u vezi, nismo smanjivali broj zaposlenih i sve naše kolege imaju svest o radu u stabilnom okruženju što je u ovom trenutku naročito važno.\nKvalitetna dečja hrana ne poznaje granice: Nutrino osvaja i afričko tržište\nKompleksnost lanca snabdevanja osetljivih proizvoda\nKorporativna kultura se gradi i u mirnim vremenima ali i u vremenima krize


Vesti online / Vesti / Srbija / Direktor policije objavio rat mafiji: Crnogorski klan najopasniji u regionu\nCrnogorski klan je najopasniji i najjači u regionu, poručio je u intervjuu za "Nedeljnik" srpski direktor policije Vladimir Rebić. Kako piše taj list, on je objavio rat mafiji, i rekao da će njegov najvažniji zadatak biti rušenje najjačih kriminalnih grupa.\nRešio da se obračuna sa kriminalom: Vladimir Rebić\n* Vlada Srbije odlučila: Vladimir Rebić je dirketor policije\n* Policajci upozoravaju: Radimo i po 20 sati, a dnevnice 150 dinara\n- Ali, ako je činjenica da je stopa kriminaliteta u opadanju i da je procenat rasvetljavanja krivičnih dela na prilično dobrom nivou, a kada to kažem, imam na umu uporedne podatke iz zemalja u regionu sa kojima se merimo, onda možemo da budemo zadovoljni - rekao je Rebić.\nDirektor policije Srbije je konstatovao da je slučaj "Jajinci" trenutno najvažniji prioritet u radu MUP-a.\n- Zabrinjavajuće je kada neko neposredno u blizini premijerove kuće ostavi toliku količinu naoružanja koja se, siguran sam, tu nije slučajno našla. Imajući u vidu iskustva u proteklih dvadesetak godina i ubistvo premijera Đinđića, moramo da budemo obazrivi i sa najvećom dozom profesionalnosti da pristupimo ovoj situaciji, odnosno ovom događaju. MUP je preduzeo mnogo mera i radnji, ali u cilju istrage ne mogu da iznesem mnogo podataka. Međutim, uveravam javnost da policija najozbiljnije pristupa ovom događaju. Rade se analize, upoređivanja DNK, izvode se svi dokazi, kao i druge aktivnosti u cilju rasvetljavanja ove pretnje premijeru - naglasio je Rebić.\n- Mislim da smo na dobrom putu da rešimo to ubistvo i raskrinkamo sve te organizovane kriminalne grupe koje deluju na području većih gradova u Srbiji, pre svega u Beogradu i Novom Sadu, gde imamo uvoz kriminala iz nama susednih republika - ukazao je Rebić i ocenio da je svako poređenje sa ubistvima devedesetih na beogradskim ulicama potpuno neutemeljeno.\n- Srbija za njih predstavlja izazov, kao najveće tržište u regionu - dodao je Rebić i naveo da je crnogorski klan trenutno najopasniji i najjači u regionu.\nSRBIJA "Niko nije reagovao kad su mojoj deci pretili"


Predsednica Osmani potpisala sporazum sa Sjedinjenim Američkim Državama – dodatnih 3.8 miliona dolara za Republiku Kosovo - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani potpisala sporazum sa Sjedinjenim Američkim Državama – dodatnih 3.8 miliona dolara za Republiku Kosovo\nPredsednica Republike Kosovo Vjosa Osmani potpisala je danas amandman 2 Sporazuma o grantu za razvojne ciljeve sa Sjedinjenim Američkim Državama, kojim Republika Kosovo dobija dodatnih 3.8 miliona dolara.\nOvaj sporazum je prvi put potpisan u novembru 2020. godine, kojim je Republika Kosovo dobila 33 miliona dolara od USAID-a. U maju ove godine, potpisan je amandman 1 sporazuma, koji Republici Kosovo obezbeđuje dodatak finansijskih sredstava u iznosu od 1.6 miliona američkih dolara. A danas, amandmanom 2 ovog Sporazuma, Republika Kosovo dobila je dodatnih 3.8 miliona dolara, povećavajući ukupan iznos sporazuma na 38.4 miliona dolara.\nOvim sporazumom se teži pružanje boljih usluga građanima od strane odgovornih institucija i efektivnom upravljanju, kao i povećanju mogućnosti za sveobuhvatno demokratsko i ekonomsko učešće. Prvi razvojni cilj sporazuma koncentrisan je na nadzor institucija od strane građana i civilnog društva, a drugi prihvata širi pristup demokratskom učešću.\nNjime se teži poboljšanje i saradnja između građana, civilnog društva, firmi i javnog sektora, kako bi lokalne zajednice imale što povoljniju poziciju da tretiraju razvojne izazove Kosova.\nPredsednica Osmani zahvalila se novoj direktorki USAID-a na Kosovu gđi Zeinah Salahi na podršci i ujedno joj je čestitala na dužnosti.\nGospođa Osmani potencirala je bitnost angažovanja USAID-a u Republici Kosovo u razvoju društva, kao i snažne podrške SAD-a Republici Kosovo.


Počeo video samit EU o planu ekonomskog oporavka nakon pandemije - Svet - Dnevni list Danas\nPočetna » Svet » Počeo video samit EU o planu ekonomskog oporavka nakon pandemije\n0Piše: Beta/AP 19. juna 2020. 11.32\nFoto: Beta/AP/Olivier Hoslet\nPortparol predsednika Evropskog saveta Šarla Mišela je na Tviteru objavio da je konferencija počela.\nDanašnji video sastanak je samo prvi korak ka intenzivnim razgovorima koji bi mogli da rezultiraju sporazumom u julu, ukoliko države članice prevaziđu međusobne razlike.\nZvaničnici i diplomate EU izjavili su da je cilj samita veoma ograničen i da bi se zajednička deklaracija dobre volje već videla kao uspeh.\nPlan obrazovanja fonda za oporavak od 750 milijardi evra, koji je predložila Evropska komisija kako bi se zemljama članicama pomoglo u oporavku ekonomije i ublažile posledice korona virusa, nisu sve zemlje članice dočekale s oduševljenjem.\nPlan oporavka koji uključuje odlaganje isplate dugova, grantove i zajmove naišao je na neodobravanje od strane Holandije, Danske, Austrije i Švedske.\nDruga tema samita je način raspodele novca. Evropska komisija je predložila kriterijume na osnovu broja stanovnika, BDP po glavi stanovnika i nezaposlenosti.\nOsnivanje fonda za oporavak podržavaju Francuska i Nemačka. One će pokušati da ubede ostale članice da će plan doneti prednost celom bloku.\nDa bi finansirala plan, Komisija je predložila pozajmljivanje novca na finansijskim tržištima jer sa trostrukim A kreditnim rejtingom ima povoljne uslove zajma.\nPoslednji put kada su države članice razgovarale o budžetu za period 2021-2027, nisu mogle da pronadju kompromis nakon 28 sati razgovora.\nPredsednica Evropske komisije Ursula fon der Lajen je sada predložila revidirani dugoročni budžet od 1.100 milijardi evra, zajedno sa 750 milijardi evra za borbu protiv virusa.\nEU, Korona virus, oporavak, pandemija, samitBrisel


Web stranica Vlade TK - Predstavljanje perspektiva u okviru programa Kreativna Evropa\nMinistarstvo za kulturu sport i mlade Tuzlanskog kantona posjetili su voditelji Deska Kreativne Evrope za Bosnu i Hercegovinu, Aida Kalender i Zoran Galić, te Dimitrije Tadić voditelj Deska Kreativna Evropa Srbija. Cilj posjete je bio da se predstave perspektive i mogućnosti koji ovaj program nudi u oblasti kulture i audiovizuelnog sektora.\nKreativna Evropa je program Evropske komisije za kulturni i kreativni sektor koji se sastoji od potprograma Mediji i potprograma Kultura i raspolaže budžetom od 1,46 milijardi eura za podršku i sufinansiranje projekata iz oblasti kulture i audiovizuelnog sektora.\nGosti su upoznali ministra Mićanovića sa detaljima programa, mogućnostima saradnje i prilikama koj se pružaju kulturnom sektoru. Istakli su da su i udruženja sa područja Tuzlanskog kantona korisnici sredstava ovog programa, te su apostrofirali važnost projekata koje ta udruženja provode uzimajući u obzir stroge kriterije selekcije koje su morali da zadovolje kako bi im bila odobrena sredstva. Proces izrade projekta i apliciranja je složen, a sredstva se odobravaju pravnim licima za partnersku saradnju za evropske projekte saradnje malog obima (kategorija 1) u okviru kojih se odobrava maksimalan iznos od 200.000,00 eura i evropske projekte saradnje velikog obima (kategorija 2) u okviru kojih se odobrava maksimalan iznos od 2.000.000,00 eura. Također su naveli da je Desk administrativno tijelo zaduženo za promociju programa, podršku aplikantima, konsultacije i edukaciju.\nMinistar Mićanović je izrazio zadovoljstvo što pravna lica iz naše zemlje, a naročito sa područja Tuzlanskog kantona, učestvuju u projektima koje finansira Evropska komisija, te je ponudio punu podršku Ministrarstva u promociji programa. Naveo je da je programsko opredjeljenje Ministarstva jačanje kapaciteta ustanova, udruženja i javnih preduzeća iz oblasti kulture za privlačenje fondova od stranih donatora, te da se nada daljoj uspješnoj saradnji sa Deskom.


Vesti 22.11.2014. - 14:58h Autor: Tanjug\nKarte za Pesmu Evrovizije, koja će u maju iduće godine biti organizovana u Beču, koštaće od 30 do više stotina evra, saopštio je generalni direktor austrijske državne televizije ORF Aleksandar Vrabec podvukavši da "neće biti besplatnih karata - ni za koga".\nProdaja karata, kako je najavio, počeće još pre sredine decembra. Trenutno, kako je kazao, u opticaju mogu biti samo falsifikovane karte, jer će oko 100.000 zvaničnih karata, za ukupno devet manifestacija, uskoro biti spremne za prodaju, pri čemu će biti "velika ponuda raznih kategorija, cena i paketa".\nVrabec je izrazio nadu da će što veći broj ljudi da se odluči za komplet karata. Jedan deo karata namenjen je za fanove iz iznostranstva, jedan deo za zvanične fan klubove, a ostatak će biti u slobodnoj prodaji. Vrabec je podvukao da neće biti besplatnih karata, dodajući "ni za koga".ORF najavljuje da će se potruditi da što više ljudi uživa u Evroviziji, i da će se po cenama orijentisati na one iz Danske, gde je najskupplja VIP kategorija koštala oko 300 evra.\nProdaja karata bila je najavljena za sredinu novembra, ali je odložena za mesec dana.Vrabec ističe da svi koji žele da prisustvuju Pesmi evrovizije treba da požure, i to ne samo za karte, već i sponzori, pošto je ogromno interesovanje za sponzorske pakete, koji su gotovo već rasprodati.


► NDNV: Neophodna podrška građana novinarima u regionu, ne pratite one koji\nNezavisno društvo novinara Vojvodine (NDNV) pozvalo je danas građane u regionu Zapadnog Balkana da podrže rad novinara koji profesionalno obavljaju svoj posao u vanrednim okolnostima izazvanim pandemijom korona virusa, da prestanu da prate medije koji šire lažne vesti i zastrašuju ljude zarad sticanja profita, dok je oglašivače pozvalo da se ne oglašavaju u takvim medijima.\n"Apelujemo na sve medije da obezbede neophodnu zaštitnu opremu novinarima, fotoreporterima i drugim medijskim radnicima koji su, po prirodi posla, među najrizičnijim grupama kad je u pitanju širenje novog virusa", navodi se u saopštenju.\n"Ovo je posebno važno u vremenu kada dolazi do ograničavanja brojnih sloboda i prava građana, kako bi se izbegle potencijalne zloupotrebe mera koje primenjuju vlade u regionu radi sprečavanja širenja zaraze", dodaje se u saopštenju.\nNDNV je dodao da je podizanje kvaliteta komunikacije između donosioca odluka i novinara izuzetno važno i zbog vraćanja poverenja građana u institucije, koje je od ključnog značaja i za adekvatnu primenu mera u borbi protiv korona virusa.\n"Pozivamo javne i privatne kompanije da i sami doprinesu jačanju medijskih i novinarskih sloboda tako što će prestati da se oglašavaju u medijima na svim platformama koji šire lažne vesti, poruke mržnje ili doprinose širenju panike. Kolege novinare podstičemo da se u izveštavanju oslanjanju na proverene informacije i relevantne sagovornike i stavove struke", piše u saopštenju.\n"Zato apelujemo na podršku i solidarnost među novinarima u regionu, a NDNV će svim kolegama pružiti bezrezervnu podršku", poručuje se u saopštenju.\nNovinarima redakcije internet portala bor030.net danas nije bilo dozvoljeno da fotografišu glasanje opozicionih poslaničkih kandidata, ali nisu imali problema da fotografišu glasanje...


Iz budžeta za porodilje u Lebanu oko 3,5 miliona - JUGPRESS\nIz budžeta opštine Lebane do sada je , na ime pomoći porodiljama, uplaćeno 3.480.000 dinara a dodeljeni su i poklon paketi sa radosnicom.\nBebe koje su prve rođene u novogodišnjoj noći dobile su po 30.000 dinara, što će važiti i za budući period.\nPredsednik opštine Lebane Ivan Bogdanović na prijemu organizovanom u Domu kulture „Radan“ uručio je poklon pakete porodiljama za treći kvartal ove godine. Podeljeno je 78 paketa, odnosno uplaćeno je po 20.000 dinara svakoj porodilji, ukupno 1.560.000 dinara.\nSve ovo je deo mera za podršku povećanju nataliteta u ovoj opštini a novca je opredeljen u budžetu za 2021. godinu.\nNajvljeno je da će mere biti nastavljene i dogodine.


Fon der Lajen: Sve zemlje EU će početi vakcinaciju istog dana - Jajce Online\nNaslovnica SVIJET Fon der Lajen: Sve zemlje EU će početi vakcinaciju istog dana\nFon der Lajen: Sve zemlje EU će početi vakcinaciju istog dana\nDvadesetsedam zemalja EU bi mogle da počnu svoje kampanje vakcinacije protiv Covid-19 istog dana, čim evropski regulator da zeleno svjetlo za vakcine Fajzer/BioNTek, rekla je danas predsjednica Evropske komisije Ursula fon der Lajen.\n“Konačno za nedjelju dana će biti odobrena prva vakcina, prema tome vakcinacija može da počne odmah.To je ogroman zadatak”, rekla je Fon der Lajen u obraćanju na plenarnoj sednici Evropskog parlamenta, kojoj veliki broj poslanika učestvuje virtuelno.\n“Počnimo onda što je prije moguće tu kampanju vakcinacija u svih 27 zemalja, sa početkom istog dana”, dodala je ona.\nPod pritiskom Njemačke Evropska agencija za lijekove (EMA) objavila je juče da će 21. decembra, nedjelju dana prije nego što je prvo predvidjela, razmatrati odobrenje fakcine Fajzer/BioNTek.\nPoslije razmatranja mišljenja regulatornog tijela i konsultovanja zemalja članica, što je proces koji bi mogao da traje nekoliko dana, Evropska komisija bi mogla da izda odobrenje o uslovnoj primjeni vakcine u EU negde oko Nove godine.\n“Ukupno smo kupili više doza vakcina nego što je potrebno za sve u Evropi” preko ugovora sa raznim laboratorijama da bi mogli da formiramo diversifikovan portfelj vakcina u razvoju, podsjetila je Fon der Lajen.\n“Kao što smo jedinstveno prošli kroz ovu pandemiju preduzmimo zajedno i ujedinjeni iskorenjenje ovog užasnog virusa”, rekla je šefica Evropske komisije.\nFrancuski predsjednik Emanuel Makron već je juče rekao da će kampanja vakcinacije protiv Covid-19 početi istog dana u svim zemljama Unije.\nVakcina koju su zajedno razvili američka laboratorija Fajzer i njemački BioNTek je prva koja je odobrena u jednom broju zapadnih zemalja uključujući Veliku Britaniju i SAD, gdje su prve vakcinacije počele ovih dana, ali takođe u više drugih zemalja kao što je Meksiko i Saudijska Arabija.\nPrethodni članakTužilaštvo BiH: Uhapšena dvojica osumnjičenih za ratni zločin u Foči\nNaredni članakSipa: Na području Tuzle uhapšeno sedam osoba zbog ratnog zločina u Zvorniku


U susret praznicima - super HBO + promocija | mts Tvoj svet\nU susret praznicima - super HBO + promocija\nPoseban poklon HBO + paket do kraja januara za iris TV i m:SAT tv korisnike\nSpremite se za potpuno uživanje u predstojećim praznicima, jer smo vam pripremili specijalnu HBO + promotivnu ponudu! Ukoliko ste postojeći ili novi iris TV korisnik i do sada niste aktivirali HBO +, HBO + HD, Premium i/ili MAX paket, ili ste postojeći ili novi korisnik m:SAT tv usluge i nemate aktiviran HBO + i/ili MAX paket, uključite se u promociju, aktivirajte HBO + paket, iskoristite poklon period i uživajte u omiljenim filmovima i serijama HBO produkcije do 31. januara 2021. godine.\nSve što treba da uradite jeste da aktivirate paket na način koji vam najviše odgovara: putem TV upravljača u iris TV meniju, pozivom Kontakt centra na broj 0800 100 100 ili u najbližoj mts poslovnici, ukoliko ste iris TV korisnik, odnosno pozivom na broj 0800 100 100 ili u poslovnici, ukoliko ste m:SAT tv korisnik.\nUkoliko, po isteku promocije, ne želite da koristite HBO + paket, potrebno je da do 31. januara 2021. izvršite deaktivaciju paketa pozivom na broj 0800 100 100 ili odlaskom u poslovnicu (važi za obe grupe korisnika). Po isteku promocije, od 1. februara 2021. godine naplaćivaće se puna cena mesečne naknade za HBO + paket u iznosu od 749 dinara za iris TV korisnike, odnosno 699 dinara za korisnike m:SAT tv usluge.\nIskoristite ovu specijalnu ponudu i uživajte uz omiljene sadržaje HBO + paketa tokom novogodišnjih praznika.


Na području Banjaluke pronađena veća količina skanka - NTV Arena\nPripadnici Ministarstva unutrašnjih poslova /MUP/ Republike Srpske su prilikom pretresa na jednoj lokaciji na području grada Banjaluka u okviru akcije “Transporter” pronašli veću količinu droge skank, potvrđeno je Srni u MUP-u Srpske.\nNačelnik Odjeljenja za odnose sa javnošću MUP-a Srpske Mirna Miljanović rekla je da se trenutno ne može govoriti o kojoj je tačno količini riječ, jer je potrebno prvo izvagati pronađenu drogu.\n“U okviru ove akcije u toku je i dalje potraga za još jednim licem, dok ih je devet lišeno slobode”, rekla je Miljanovićeva.\nLicima se stavlja na teret da su počinili krivično djelo organizovani kriminal u vezi sa neovlaštenom proizvodnjom i prometom droge.\nPretresi se vrše na više od 20 lokacija u BiH.\nAktivnosti se realizuju po naredbama Suda BiH i pod nadzorom Tužilaštva BiH, a u realizaciji aktivnosti učestvuje i Uprava krim-policije, Specijalna antiteroristička jedinica, Žandarmerija, policijske uprave Banjaluka, Prijedor, Gradiška i Istočno Sarajevo.\nTags: banja luka, banjaluka, droga, marihuana, policija, rs, skank, zemlja\nVučić sa Putinom o cijeni gasa, nada se najboljem /VIDEO/


Beta 17. aprila 2016. 13:45\nTrener košarkaša Crvene zvezde Dejan Radonjić rekao je danas da je CSKA iz Moskve jedan od favorita za osvajanje Evrolige i da će njegovoj ekipi u predstojećoj četvrtfinalnoj utakmici biti potrebno da odigra fenomenalno svih 40 minuta kako bi mogla da parira protivniku.\n„U Moskvi smo pokazali da možemo da budemo konkurentni sa CSKA. Bili smo u prilici da napravimo iznenadjenje. Svi se nadamo da ćemo još jednom pokazati dobru partiju i da ćemo moći da pariramo CSKA. Zaboravlja se da preko puta stoji CSKA, da igramo protiv ekipe koja može da se analizira zbog svojih kvaliteta. Trudićemo se da odigramo dobro, ali mnogo toga zavisi od njih, da budemo iskreni“, rekao je Radonjić na konferenciji za novinare u Beogradskoj areni.\nKošarkaši Crvene zvezde sutra od 20.45 u Beogradskoj areni igraju protiv CSKA treću četvrtfinalnu utakmicu plej-ofa Evrolige. Ruski tim vodi sa 2:0 i potrebna mu je pobeda za plasman na „fajnal-for“.\n„Treba nam 40 minuta fenomenalne igre da bismo im parirali. To je duel dva tima, ne igra samo jedan, a posebno kada je preko puta jedan takav tim kao što je CSKA. To je jedan od najboljih timova u Evropi, postoji želja, sportski je da se nadamo i da verujemo da možemo da pobedimo“, dodao je Radonjić.\nOn je naveo da će se u tim vratiti Marko Gudurić.\n„Pauza nije bila mala, bolest ga je iscrpela i teško je očekivati da će biti na nivou kao u nekim prethodnim mečevima Evrolige“, rekao je trener Zvezde.\nZvezda je izgubila u obe utakmice u Moskvi, a drugi duel izgubila je jednim poenom razlike, nakon što je u poslednjem napadu Stefan Jović napravio korake i izgubio loptu, a novinare je zanimalo da li je to psihološki uticalo na ekipu.\n„Ambijent je vrlo pozitivan, svi smo veoma motivisani. To što se dogodilo u drugom meču je analizirano i svi jedva čekamo da istrčimo na teren. Odnosno igrači jedva čekaju da istrče, a ja da dohodam do terena“, rekao je Radonjić.\nOn je ponovio da je CSKA jedan od favorita za titulu u Evroligi i da ruski klub ima „sve razloge da veruje da može da je osvoji“.\nRadonjić nije želeo da komentariše situaciju vezanu oko najavljene suspenzije FIBA Košarkaškom savezu Srbije, već je rekao da samo razmišlja o utakmici sa CSKA.\nPorptarol kluba Igor Vujičin rekao da Crvena zvezda igra Evroligu i da to ne nanosi nikakvu štetu srpskoj košarci.\n„Mi se nećemo ni oglašavati po tom pitanju, pozicija Crvene zvezde je jasna“, rekao je Vujičin.\nNa konferenciji za medije rečeno je da će se eventualna četvrta utakmica Zvezde i CSKA igrati u hali „Aleksandar Nikolić“.


Uprava Javnog preduzeća ”Sarajevo” d.o.o., a na inicijativu gradonačelnika Sarajeva Abdulaha Skake, zbog velikog interesa javnosti odlučila je produžiti akciju popusta na vožnju Trebevićkom žičarom.\nDirektor JP ”Sarajevo” d.o.o. Ensar Eminović je potvrdio tu informaciju, istakavši kako će popust od 50 posto na povratnu kartu za bh. rezidente za sve putnike žičare važiti svakim danom do kraja januara ove godine.\nTrebevićka žičara tokom cijele prošle godine prevezla je veliki broj putnika, poslovala vrlo uspješno, te se očekuju rekordni rezultati. Samo tokom novogodišnjih praznika ove godine žičaru je koristilo skoro dvostruko više putnika nego u istom periodu prošle godine – saopćeno je iz Gradske uprave.


Koje su posledice izbora u Crnoj Gori? Prvi panel BOŠ političkog triptiha - Beogradska otvorena škola\nU petak, 9. oktobra održan je prvi panel u okviru BOŠ političkog triptiha pod nazivom Kako je promenjena vlast u Crnoj Gori: izbori i posledice. Na ovu temu sa alumnistima i alumnistkinjama razgovarali su Vladimir Pavićević i Milan Sitarski.\nPanel je pružio priliku za sumiranje utisaka sa izbora i analiziranje faktora koji su doveli do pobede opozicije. Moderator razgovora Branko Vučinić, alumnista XVIII generacije, na početku se osvrnuo na godišnjicu 5. oktobra i pozvao paneliste da objasne značaj ovogodišnjih izbora u Crnoj Gori. Vladimir Pavićević, alumnista VII generacije, istakao je da su najvažniji faktori bili opšte raspoloženje za promenu vlasti, dobro organizovanje i pozicioniranje opozicije u tri kolone i međunarodna determinanta.\nMilan Sitarski, alumnista II generacije, ukazao je na sličnosti sa situacijama u Slovačkoj i Rumuniji i zaključio da ovi izbori mogu biti početak kraja stabilokratija u ovom delu Evrope. Oba govornika su se saglasila da je uticaj crkve i litija na ovim izborima bio izuzetno veliki. Kroz razgovor sa publikom, otvoreno je i pitanje sličnosti situacije u Crnoj Gori sa onom u Srbiji, kao i pitanje sastava buduće crnogorske vlade.\nBOŠ će za alumniste i alumnistkinje organizovati još dva panela na aktuelne političke teme. Prvi, posvećen izborima u SAD, održaće se u novembru, a drugi, o Kosovu, u decembru.


Otkrivena ogromna količina lekova ispod kamionske kabine - Pluton Logistics\nOtkrivena ogromna količina lekova ispod kamionske kabine\n12/03/2019 marko\tkrijumčarenje lekova, Tamol XX, Uprava carina\nZajedničkom akcijom carine i policije prošle nedelje je na graničnom prelazu Kelebija zaplenjena ilegalna pošiljka od više od 240.000 tableta Tamol-XX, čija tržišna vrednost može dostići sumu od gotovo 700.000 evra, saopštila je Uprava carina.\nPrekršaj je otkriven prilikom detaljne kontrole kamiona beogradskih registarskih oznaka koji je ka Švedskoj prevozio proizvode od gvožđa i telekomunikacione kablove.\nNakon pregleda na skeneru u tovarnom delu nisu uočene nikakve nepravilnosti, međutim, detaljnim pregledom je u prostoru između kabine i motora pronađeno nekoliko ogromnih paketa oblepljenih selotejpom.\nKada su carinici prosekli selotejp kojim su bili obmotani paketi utvrđeno je da se u njima nalaze hiljade blistera nelegalnih lekova u rinfuzu.\nReč je o 241.400 tableta leka Tamol-XX koji se koristi za ublažavanje bolova, a pripada grupi medikamenata koji imaju opojno dejstvo zbog čega se često zloupotrebljava.\nKako je vozač odgovoran za tovar koji prevozi, kao i za sve ostalo što se nađe u vozilu, 26-godišnjeg Beograđanina koji je upravljao kamionom su zajedno sa ilegalnim tovarom i vozilom preuzeli policija i tužilaštvo u dalju nadležnost.\nPodsećamo da su tokom prošle godine carinici na aerodromu Nikola Tesla zabeležili dve velike zaplene upravo ovog leka, a simptomatično je da je u oba slučaja krajnja destinacija putnika koji su ih krijumčarili takođe bila Švedska.\nPočetkom avgusta je srpski državljanin sprečen da sa punim koferom Tamola-XX čija je vrednost procenjena na gotovo 35.000 evra, otputuje u Geteborg, a gotovo identičan slučaj dogodio se i krajem marta. Tada su u krijumčarenju lekova uhvaćena dva putnika iz Beograda i Surdulice, koji su se takođe uputili u Švedsku, a u čijim je koferima otkriveno preko 40.000 tableta Tamol-XX od 200mg u rinfuzu.\n← Željko Jeftić, menadžer za globalne inovacije IRU – Bez brige, automatizacija neće zameniti vozače\n“Lov“ na vozače koji tokom vožnje gledaju filmove →\nU Srbiji 11 kompanija ima status Ovlašćenog privrednog subjekta\n02/01/2018 25/12/2017 marko\nZaplenjene cigarete vredne 56.000 evra\nZaplenjeno preko tri tone nafte!\n27/06/2019 26/06/2019 marko


Uprkos protestima odbornici Skupštine Beograda usvojili plan detaljne regulacije za Makiško polje | Blok vesti\nUprkos protestima odbornici Skupštine Beograda usvojili plan detaljne regulacije za Makiško polje\nProtest tokom sednice Skupštine grada u Sava centru, 29 decembar 2020, Foto: Srđan Ilić\nUoči sednice, ispred Sava centra okupili su se protivnici tog projekta.\nNekoliko desetina demonstranata uspelo je da se probije u hodnik Sava centra gde se održava sednica gradskog parlamenta, a neki učesnici skupa pokušali su da uđu u salu gde je bila održana sednica, u čemu su ih sprečili pripadnici obezbeđenja.\nZamenik gradonačelnika Goran Vesić, najavljujući za danas usvajanje Plana detaljne regulacije za Makiško polje, rekao je da će ta odluka omogućiti da Grad Beograd do kraja sledeće godine izda građevinsku dozvolu za izgradnju depoa, a ujedno i početak izgradnje metroa u prestonici.\nOn je podsetio da je izgradnja depoa na Makiškom polju u zoni šire zaštite vodoizvorišta i prostor u kome je bila dozvoljena gradnja što je, kako je naglasio, potvrdila i studija Instituta „Jaroslav Černi”.\n"Uz poštovanje svih mera, takva gradnja nije uticala na kvalitet vode za piće. Nova lažna priča, koja je plasirana poslednjih dana oko ugroženog vodosnabdevanja, ima za cilj da Beograd ne dobije metro", istakao je Vesić.\nPrevious articleTiodorović: Oni koji organizuju novogodišnje žurke da se zapitaju hoće li za njih biti mesta u bolnicama\nNext articleU zemljotresu u Hrvatskoj stradala devojčica


M. K. 12. maja 2018. 00:44\nJapanski premijer Šinzo Abe upozorio je severnokorejskog lidera Kim Džong Una da Japan neće pružiti ekonomsku pomoć Severnoj Koreji ukoliko ta zemlja ne oslobodi japanske državljane koje je otela pre više decenija.\nAbe je u televizijskom intervjuu rekao da Kim treba da razume da sporazumi Pjongjanga sa Sjedinjenim Američkim Državama i Južnom Korejom o poboljšanju odnosa i denuklearizaciji nisu dovoljni da dobije pomoć Japana i da oteti Japanci moraju biti oslobođeni, prenosi AP.\nJapanski premijer je kazao i da međunarodne sankcije protiv Severne Koreje treba da ostanu na snazi i da eventualna nagrada treba da sačeka da Kim u potpunosti napusti svoj nuklearni i raketni program.\nOn je ipak izrazio spremnost da razgovara sa Kimom, kog je i pohvalio zbog nedavnih „dinamičnih poteza“.\nSeverna Koreja je 2002. godine priznala otmicu 13 japanskih državljana tokom sedamdesetih i osamdesetih godina prošlog veka kako bi ih obučila za špijune.\nPetorici njih dozvolila je da posete Japan 2002. godine i oni su tu i ostali. Preostala osmorica su umrla, navode agencije. Tokio, međutim, sumnja da je oteto još na stotine japanskih državljana.\nPorodice otetih pozvale su nedavno Abea da ubedi predsednika SAD Donalda Trampa da pomogne u njihovom oslobađanju i da o tome razgovara sa severnokorejskim liderom tokom sastanka koji će biti održan 12. juna u Singapuru.\nJapancijapanski premijerSeverna Korejazarobljeništvo


Mađarska uvodi porez na Internet: Građani protestuju\nKada je prošlog utorka najavljen predlog zakona koji bi dodatno oporezovao Internet protok u 2015. godini, mađarska javnost nije gubila vreme da iskaže svoje ogromno nezadovoljstvo putem društvenih mreža. Novi predlog uvodi porez od €0.50 na 1 GB Internet protoka koji bi na papiru snosili provajderi, a na kraju dana i sami građani tj. korisnici. Nezavodoljni još jednim potezom koji je najavio premijer Mađarske Viktor Orban, više od 210.000 pratilaca (sada i daleko više) priključilo se grupi na Facebooku koja je u nedelju organizovala i prvi od, kako kažu, niza protesta koji za cilj imaju uklanjanje novog zakona sa dnevnog reda parlamenta.\nIako iz Ministarstva ekonomije Mađarske ističu da predlog zakona omogućava Internet servis provajderima niže korporativne takse, mnogi se plaše, i to sa razlogom, da će korisnici biti ti koji će kroz veće račune snositi posledice novog oporezivanja. Nezadovoljni stanjem u kome se država nalazi, te politikom koju vodi Vlada premijera Orbana, demonstranti su preksinoć izašli na ulice u nadi da će skrenuti pažnju na političare koji po prvi put u istoriji pokušavaju da oporezuju Internet protok. Alarmanta situacija koja bi u bliskoj budućnosti mogla da ugrozi slobodu govora na Internetu, iznedrila je i reakciju Neelie Kroes, potpredsednice Evropske komisije i vodeće osobe iza pokreta Digitalna Agenda:\nPopunjavanje rupe u budžetu ili anti-demokratski potez?\nRazgovarajući sa predstavnicima ICT sektora u Mađarskoj, te preduzetnicima koji su poslednjih godina doprineli stvaranju startup ekosistema u ovoj državi, naslućuje se žalostan ton i nezadovoljstvo prouzrokovano političkom klimom koja je zahvatila ovu državu poslednjih godina. Nije tajna da desničarske partije i pokreti upravo ovde doživljavaju procvat, a potezi vladajuće partije Fidesz, na čijem je čelu Viktor Orban, teraju mnoge na preispitivanje odluke u kojem se to smeru kreće Mađarska.\nNaša sagovornica Zsofi Toth, direktor operacija u Central European Startup Awards, izjavila je za Netokraciju:\nU vremenu u kome deca provode i do četiri sata dnevno na Internetu, gde čuvamo naše dokumente u oblaku, strimujemo muziku i filmove, komuniciramo sa članovima porodice preko Skypea i gde se dobar deo privrede oslanja na dostupnost i protok Interneta, veoma je opasno da se uvede porez koji bi potencijalno ugrozio ekonomski i socijalni razvoj u čitavoj zemlji.\nU toku jučerašnjeg dana političari su najavili reviziju predloga onog trenutka kada se nađe na dnevnom redu, no desetine hiljada nezadovoljnih demonstranata najavljuje nove proteste i zahteva totalno ukidanje zakona. Toth ističe da je najavljena revizija predloga jasan znak da je čitava stvar osmišljena na brzinu i da nisu sve odluke promišljene do kraja. Po njenom mišljenju oporezivanje prenosa podataka može postati plodno tle za dodatnu polugu kontrole kojom će se vlast služiti i tako uticati na slobodu govora u Mađarskoj, udaljavajući ovu državu evropskog puta.


Ohrabrujući dogovor dve Koreje\nDelegacija Severne Koreje, danas u Seulu (Hvang Pjng So u uniformi)\nZaraćeni susedi krajem meseca ili početkom sledećeg treba da nastave razgovore na visokom nivou i možda postignu napredak u poboljšanju međusobnih odnosa...\nZvaničnici Severne i Južne Koreje postigli su dogovor da nastave razgovore na visokom nivou koji su već nekoliko meseci obustavljeni. Razgovori bi trebalo da počnu kreajem ovog ili početkom sledećeg meseca.\nGeneralni sekretar Ujedinjenih nacija Ban Ki-mun, koji je inače državljanin Južne Koreje, pozdravio je obnavljanje političkog dijaloga dve zemlje, nazivajući ga "ohrabrujućim". On je ponovio svoje prethodne navode da je dijalog jedini način da se prevaziđu nerešena pitanja koja dve nacije imaju i pozvao na "pozitivno kretanje ka mirnom i denuklearizovanom Korejskom poluostrvu".\nNovi dogovor usledio je posle retke i neočekivane posete delegacije iz Pjongjanga, koju čine tri visoka zvaničnika, i njihovog ručka sa ministrom za ujedinjenje Južne Koreje Rju Kihi-đaeom.\nDelegaciju Severa predvodio je Hvang Pjng So, najbliži saradnik lidera Kim Džong Una i najviši politički zvaničnik u vojsci Severne Koreje, koja ima milion i 200 hiljada pripadnika. Druga dvojica su sekretari vladajuće Radničke partije Čoe Rijong Hae i Kim Jang Gon.\nTrojka je po svemu sudeći doputovala kako bi prisustvovala današnjoj ceremoniji zatvaranja Azijskih igara, a poseta je ponovo podigla očekivanja mnogih u regionu da bi predstojeći dogovori mogli da dovedu do napretka u odnosima dve zemlje, koje su tehnički i dalje u ratu, sobzirom da je njihov konflikt 50-ih godina prošlog veka okončan primirjem, a da nije potpisan mirovni sporazum.\nPapa Franja: Dijalogom do pomirenja dve Koreje\nSeverna i Južna Koreja razmenile artiljerijsku vatru\nPoslednji susret razdvojenih porodica


ISPLIVALO: Evo ko je zamenio Bebu Popovića Vučiću - Naša Borba\nISPLIVALO: Evo ko je zamenio Bebu Popovića Vučiću\nPredsednik Stranke slobode i pravde (SSP) Dragan Đilas, bio je gost emisije „Među nama“ koja se emituje na televiziji Nova S, te je, između ostalog, rekao i da je čuo da Vladimir Beba Popović više ne radi sa Aleksandrom Vučićem. Voditelj Ivan Ivanović se nakon toga oglasio na Tviteru, navodeći da, ako je to istina, to znači „kraj imperije“.\n“Ako je istina da je Beba Popović napustio brod, to verovatno znači da su medijsko kormilo preuzeli Dragan J Vučićević i Žeks (prim. aut. Željko Mitrović). A to, drugarice i drugovi, znači da počinje film Kraj imperije”, napisao je Ivanović na Tviteru.\nPodsetimo, Đilas je u jučerašnjoj emisiji “Među nama” izjavio da je načuo da je Beba Popović napustio Vučića.\nAko je istina da je Beba Popović napustio brod, to verovatno znači da su medijsko kormilo preuzeli DJV i Žeks.\nA to, drugarice i drugovi, znači da počinje film “Kraj imperije” 🍿🍿🍿😂\n“Čuo sam da je gospodin Beba Popović napustio gospodina Vučića, ne radi više s njim. Možda bi to moglo da bude obrazloženje za jednu ovakvu smejuriju i amaterizam koji su oni u ovom slučaju pokazali”, rekao je Dragan Đilas odgovarajući na pitanje u vezi navodnog računa na Mauricijusu, pa dodao:\n“Oko Vučića se skuplja neki čudan svet. Ali je bilo nekih ljudi koji su po meni loši ljudi i zli, i rade neke loše stvari, ali koji su znali to da rade i da vam prave pakao od života. Izgleda da su se i oni odvojli od njega i da su tamo ostali samo oni koji kada falsifikuju ovakav jedan papir, naprave toliko grešaka, da će se Srbija prvo jednog dana nasmejati, a onda će se mnogi zapitati ‘kad su ovo ovako slagali, šta li su još sve slagali ovaj jadan narod u prethodnih osam, devet godina’”.\nKo je Beba Popović?\nMeđutim, ovaj medijski stručnjak iz senke svoje poslovne i privatne odnose sa političarima vešto krije u javnosti. Ipak, sam Popović je svojevremeno gostujući u “Utisku nedelje“, rekao da mu je “Vučić partner kao Vlada Srbije“, te da se njegov Institut za javnu politiku, na čijem je čelu, bavi poslovima koji su direktno vezani za rad Vlade – intenziviranje, pojačavanje i osnaživanje procesa evrointegracija”.\nPrethodni tekstTEŠA TEŠANOVIĆ: Sprema se novi hladni rat, evo šta CIA radi\nSledeći tekstMIRIS SMRTI: Ko je siroma jebi ga oma


24sata.info - VIDEO: Tri članice EU bi mogle zaustaviti proces proširenja\nHakeri upali na stranicu Evropske centralne banke > BiH > Događaji > Regija > Nauka > Svijet > Kultura > Ekonomija > Saopštenja > Intervju > Humanost\nU Sarajevo doputovala prva smjena finalista Sportskih igara mladih > Fudbal > Premijer liga BiH > Košarka > Rukomet > Tenis > Auto-moto > Ostali sportovi > Navijači\nŠta možete vidjeti na svakom koraku tokom ovogodišnjeg SFFa? > Film & TV > Muzika > Moda & ljepota > Showbusiness > Zanimljivosti > Zdravlje > Trach > Bebe\nApple Watch i dalje najprodavaniji pametni sat na svijetu > Kompjuteri > Internet > Mobiteli\nVIDEO: Tri članice EU bi mogle zaustaviti proces proširenja\nAutor A. A. 10. 08. 2019. • 11:35\nDanska, Francuska i Holandija bi mogle zaustaviti proces proširenja na zemlje zapadnog Balkana uprkos preporukama Komisije EU za pokretanje tog procesa za Albaniju i Sjevernu Makedoniju, piše Euronews.\nOni su naveli kako je premijer Albanije Edi Rama rekao da se pojavio novi trend koji do sada nije bio prisutan te da Evropska unija sve češće usporava proces, bez obzira na to ispunjavaju li zemlje aspiranti obaveze koje su preuzeli.\n- Moramo se suočiti s tim da se sve više i više odluka Vijeća ne temelji na onome što radimo, ili što rade zemlje poput nas, već na unutrašnjoj situaciji ili političkoj dinamici u različitim državama članicama - kazao je Rama.\nNovo istraživanje, kako navodi Euronews, pokazalo je da je evropsko javno mnijenje uglavnom bilo mračno kad je riječ o novim susjedima - strahovi od inozemne imigracije porasli su otkad su se Bugarska, Rumunija i Hrvatska pridružile tom bloku.\nOsim javnog mnijenja, postoje još mnoge prepreke koje treba savladati prije nego što se nove zemlje "pridruže klubu".\n- Postoje područja u kojima albanske institucije u cjelini trebaju nastaviti s radom: borba protiv korupcije - to je svakodnevna borba, borba protiv organiziranog kriminala, trgovina narkoticima - rekao je Luiđi Soreka (Luigi Soreca), ambasador Evropske unije u Albaniji.\nRoma ponudila Džeki poboljšan ugovor, za tri godine će zaraditi 15 miliona\nTrajekt se nasukao u luci, evakuisano 400 ljudi\nFOTO: Na automobilima u Uskoplju osvanuli plakati s porukama mira i suživota!\nVIDEO: Liverpool porazio Southampton, golman Adrian napravio glupost i umalo postao tragičar\nJean-Claude Juncker hitno prebačen u bolnicu\nVIDEO / Na Bijeloj tabiji okačen transparent: Kako stoji vaša stvar, Gorane?!\nElizabeta Mađarević suspendirana zbog rasističkih ispada\nU Čitluku zaplijenjen skank u vrijednosti 5.000 eura, uhapšen vlasnik zasada\nFilm Ene Sendijarević 'Take Me Somewhere Nice' propituje pojam identiteta\nSFF - U oktobru prva klapa filma 'Koncentriši se, baba' reditelja Pjera Žalice\nVIDEO&FOTO: Princ Harry i Meghan Markle ponosno pokazali sina


Srpska liga "Istok": Juče odigrane utakmice 30. kola - Glas Zaječara\nHome Sport Srpska liga „Istok“: Juče odigrane utakmice 30. kola\nSrpska liga „Istok“: Juče odigrane utakmice 30. kola\nJuče su odigrane utakmice poslednjeg kola sezone 2017/2018. u Srpskoj ligi „Istok“.\nJedini predstavnik Zaječara u ligi pribeležio je 21. poraz u ovoj sezoni. Prahovski „Dunav“ na domaćem terenu porazio je „Timok“ rezultatom 5:0, stavljajući tako tačku na bolnu sagu o borbi „Timoka“ za opstanak u ovom rangu takmičenja.\nEvo i rezultata ostalih utakmica:\nTabela Srpske lige „Istok“ nakon odigranog 30. kola izgleda ovako:\nPrethodni tekstZaječarska okružna liga: Odigrane utakmice 30. kola!\nNaredni tekstProtesti nastavljeni jutros širom Srbije: U Zaječaru bez blokada!


Hrana bogata kalijumom može da zaustavi smrtonosne blokade\nBanana dnevno - može da spasi život!\nSamo jedna banana ili avokado više dnevno mogu da spriječe srčani i moždani udar, pokazala su nova istraživanja.\nPrethodno istraživanje je pokazalo da nesavitljivost arterija povećava rizik od srčanog ili moždanog udara. Istraživači vjeruju da kalijum reguliše gene koji održavaju fleksibilnost arterije.\nAutor studije doktor Pol Sanders sa Univerziteta Alabama u Birminghamu navodi da rezultati istraživanja pokazuju znatan uticaj kalijuma na prevenciju vaskularnih oboljenja.\nIstraživači su analizirali miševe sa visokim rizikom od srčanih oboljenja nakon što su unosili visoku količinu masti. Miševi su zatim hranjeni visokim, normalnim i niskim nivoom kalijuma. Istraživanja su pokazala da su arterije kod miševa koji su unosili nizak nivo kalijuma postale znatno problematičnije.\nS druge strane, kod miševia koji su bili izloženi većem unosu kalijuma rjeđe je dolazilo do stvrdnjavanja arterija. Miševi koji su hranjeni većom količinom kalijuma su takođe imali manju krutost krvnih sudova.\nPosjeta : 405


TotalCar.rs » Novi Ford Ka biće praktičan i prostran\n0 komentara 704 pregleda\nNaslednik aktuelnog modela imaće oznaku “Ka +”, a u evropske prodajne salone stiže u drugom tromesečju 2016, saznaje Auto Express.\nAutomobil je zasnovan na Fordu Ka za južnoameričko tržište, odnosno konceptu iz 2013, a proizvođač tvrdi da će biti znatno prostraniji i praktičniji od prethodnika.\n“Nemojte da mislite o njemu samo kao o jeftinom automobilu”, kaže jedan od čelnika evropske filijale Forda, Džim Ferli.\n“To je veoma prostrano vozilo sa voznim karakteristikama sličnim Fiestinim”, tvrdi Ferli. On dodaje da će Ford Ka “plus”, kako ga je nazvao, imati 5 vrata i da će biti znatno konkurentniji u svom segmentu od aktuelne verzije.\nZa sada nema više zvaničnih informacija o ovom vozilu, ali na Internetu su objavljene nezvanične fotografija na kojima se vidi prototip tokom testova u vožnji. Na njima se vidi da se evropski Ka “plus” vizuelno ne razlikuje od svog južnoameričkog rođaka. Ipak, iz Forda su ranije stigle najave da će verzija za Evropu biti tehniloški unapređena kako bi zadovoljila strože standarde koji važe na Starom kontinentu.\nOčekuje se da će motori biti pozajmljeni iz Fieste, a Auto Express navodi da će početna cena u Velikoj Britaniji iznositi oko 8.000 funti (10-ak hiljada evra), dok bi najskuplja verzija koštala do 10.000 funti (oko 13.000 evra).\nNa ostatku kontinenta cene bi trebalo da budu nešto niže.\nIzvor: B92, Foto: Carscoops


Izložba “Seeing is Believing - zvučna ekologija” u N. Sadu\nIzložba “Seeing is Believing – zvučna ekologija” u N. Sadu\nTanjug 17. januara 2022. 17:30\nNOVI SAD – Samostalna izložba “Seeing is Believing – zvučna ekologija” umetnice Adrien Ujhazi biće premijerno otvorena sutra uveče u Centralnoj galeriji “Šok zadruge” u Novom Sadu u okviru projekta „Na istom zadatku (On the same ašignment)“.\nMultimedijalni centar “Šok zadruga” uz podršku Gete instituta realizuje treću samostalnu postavku u drugoj fazi navedenog projekta, na prostoru uređene plaže Bećarac, a izložba će biti otvorena samo pet dana, odnosno do 22. januara.\nKako je navela autorka postavke, reka Dunav je duga preko 2.700 km, njen širi sliv pokriva više od 800.000 kilometara kvadratnih, što predstavlja dom za populaciju od preko 80 miliona ljudi, na teritoriji koja se proteže kroz 10 zemalja.\nDunav i njegove pritoke su domaćini jedinstvenoj mešavina vrsta, sa oko 2.000 vaskularnih biljaka i više od 5.000 životinjskih vrsta, gde spada preko 40 vrsta sisara, oko 180 vrsta ptica, 100 vrsta riba, desetak gmizavaca, kao i vodozemaca.\nIzložba “Seeing is Believing” predstavlja ekološko-zvučni pejzaž koji se bazira na zvučnom okruženju staništa reke Dunav.\nOsvešćen pristup projektu, umetnica prezentuje kroz tezu da je voda bogata različitim oblicima života, koja je nažalost izmenjena – mutirana, kao rezultat različitih neodgovornih ekoloških ponašanja.\nAutorka Adrien Ujhazi (26) rođena je u Novom Sadu, gde je završila osnovne (2018) i master (2020) studije na Akademiji umetnosti u Novom Sadu, na Departmanu likovnih umetnosti, studijska grupa – Slikarstvo.\nTokom studija je dobila nekoliko stipendija i nagrada kao što je stipendija Fonda za mlade talente „Dositej Obradović”, Godišnja nagrada Katedre za likovne umetnosti za najuspešnije umetničko delo u disciplinama crtanje i slikanje (2018) na Akademiji umetnosti u Novom Sadu, prva nagrada organizacije Udruženja alumnista Ujedinjenog Kraljevstva u Crnoj Gori – MAUK.\nVeoma aktivno učestvuje na izložbama, projektima i likovnim kolonijama u zemlji i inostranstvu, a imala je do sada vise samostalnih izložbi.\nDobitnica je nagrade Evropske kulturne fondacije (ECF) – “STEP Travel Grant” – Amsterdam, povodom Internacionalne rezidencije “Montemero Art Residency” u Španiji (2019).


Proglašeni pobednici šestog programa donacija u kulturi Centrifuga 2012 | Kamatica\nNovosti iz banaka izvor: Erste bank\nOvogodišnji pobednici su inicijative mladih iz Jagodine, Požege, Pančeva, Novog Pazara, Požarevca, Vršca i Kragujevca. Na konkurs se prijavilo 60 organizacija iz 29 gradova. Erste Banka 7. jula u KC Gradu organizuje dodelu donacija i celodnevni edukativni seminar za sve dosadašnje pobednike.\nErste Banka a.d. Novi Sad i Balkanski fond za lokalne inicijative (BCIF), proglasili su pobedničke projekte konkursa Centrifuga 2012, u okviru koga se već šestu godinu zaredom dodeljuju donacije u oblasti kulture na lokalnom nivou. Cilj programa je decentralizacija kulturnih i kreativnih sadržaja kroz donacije lokalnim, omladinskim organizacijama i neprofitnim grupama iz 40 mesta u Srbiji. Sedam najboljih projekata Erste Banka će podržati donacijama u ukupnom iznosu od više od 2,2 miliona dinara.\nNagrađeni učesnici konkursa Centrifuga 2012 su: Udruženje „Svetionik“ iz Jagodine, Neformalna grupa "Trag u magli" iz Požege, Neformalna grupa „C6H6 Kids“ iz Pančeva, Interetnička omladinska alijansa iz Novog Pazara, Ekološko društvo "Obruč" iz Požarevca, Organizacija za alternativnu kulturu "Transform" iz Vršca i Neformalna grupa arhitekata iz Kragujevca.\n„Zadovoljstvo nam je što na ovaj način pružamo podršku mladim i kreativnim ljudima, koji nastoje da pomognu kulturnu scenu u svojim gradovima i kulturne sadržaje oblikuju prema potrebama mladih iz svojih zajednica. Proširenje kulturne ponude van većih gradova Srbije, ali i promociju ovih talentovanih aktivista, Erste Banka je usvojila kao svoj strateški cilj. Na ovogodišnji konkurs prijavilo se čak 60 organizacija iz 29 gradova, a odbor za dodelu donacija odlučio se za sedam najinovativnijih. Čestitamo nagraĎenima, ali i svima koji su se prijavili i učestvovali u ovom projektu“, rekla je Andrea Brbaklić, direktorka Sektora komunikacija i Sektora ljudskih resursa u Erste Banci.\nErste Banka će 7. jula u beogradskom Kulturnom centru Grad organizovati dodelu donacija ovogodišnjim pobednicima. Povodom šest godina Centrifuge, na događaj će biti pozvane i sve grupe i organizacije koje su prethodnih godina kroz projekat dobile podršku. Celodnevni program uključiće i bogat edukativni sadržaj, sa zanimljivim panelima i radionicama na kojima će mišljenja razmeniti relevantni učesnici domaće kulturne scene.\nKroz dosadašnji rad, Centrifuga je podržala 35 projekata iz 20 gradova Srbije, sa ulaganjima koja premašuju 150.000 evra. Odbor za dodelu donacija, kao i prethodne godine, činili su: Ana Sofrenović, glumica, Gordan Paunović, menadžer za korporativnu društvenu odgovornost Fond B92, Dimitrije Tadić, savetnik u Sektoru za savremeno stvaralaštvo, kulturnu industriju i kulturne odnose Ministarstva kulture Republike Srbije, Mia David, direktorka Kulturnog centra Beograda, Branislav Ivin, predsednik Upravnog odbora BCIF-a i Mirjana Šakić iz Sektora komunikacija Erste Banke. Od samog početka projekat se realizuje u partnerstvu sa Balkanskim fondom za lokalne inicijative, a Centrifugu putem pisma podrške podržava i Ministarstvo kulture Republike Srbije.\nCentrifuga je pokrenuta juna 2007. godine sa namerom da se podstakne aktivizam mladih od 15 do 30 godina i u cilju pokretanja kreativnih kulturnih sadržaja u mestima u Srbiji u kojima posluje Erste Banka, osim onih na teritorijama gradova Beograd, Niš i Novi Sad. Donacijama se pruža podrška lokalnim, omladinskim neprofitnim organizacijama i neformalnim grupama koje se na kreativan način bave pitanjima kulturnog aktivizma u svojim mestima.


Izvor: Poslovni magazin - Arhiva vesti 15.03.2010 - Naslovi.net\nPoslovni magazin » Arhiva vesti za ponedeljak 15. mart 2010\nBanke: dinarske kamate pale\nPoslovni magazin ponedeljak, 15. mart 2010.\nKrediti vezani za evro sve su skuplji, ali zato zajmovima u domaćoj valuti pada cena. Kamata na dinarske gotovinske i pozajmice za refinansiranje sada se kreće od 17 do 23 odsto. Sa ovakvim interesom nude ih Sosijete ženeral, Erste, Folskbanka, Unikredit... To i nije mali pad kamate ako se zna da... »\nPDV se osipa\nU Srbiji danas, prema podacima do kojih su došle “Novosti”, ima samo 109.200 obveznika poreza na dodatu vrednost. Od kada je uveden ovaj porez, broj obveznika je umanjen za gotovo 30.000 ! Naime, u momentu kada je PDV uveden u Srbiji, uslov da uđe u ovaj sistem ispunjavalo je više od 135.000... »\nVW kupovinom Škode zabio sebi nož u leđa\nFolksvagen nezadovoljan jer mu konkuriše njegova Škoda Rukovodstvo nemačkog automobilskog giganta "Folksvagen" (Volkswagen - VW) je nezadovoljno zbog sve agresivnije konkurencije koju njegovim vozilima pravi češka "Škoda", koja je, inače, sastavni deo koncerna VW. Prema pisanju nemačkog nedeljnika... »


Antić: Upravi FSS nije stalo do srpskog fudbala | Glas javnosti\nPočetna > Sport > Antić: Upravi FSS nije stalo do srpskog fudbala\nAntić: Upravi FSS nije stalo do srpskog fudbala\nBEOGRAD - Eks-selektor srpske reprezentacije Radomir Antić rekao je danas da mirne glave odlazi sa te funkcije i ocenio da je sa tog mesta smenjen najviše zbog zalaganja za promene u radu Fudbalskog saveza Srbije (FSS).\n"Moja želja je od prvog dana bila da se izvrše promene u FSS i da se modernizuju kadrovi kako bi se unapredio srpski fudbal. Ovo je, očigledno, bio moj najveći greh jer njima odgovara status kvo", istakao je Antić u saopštenju dostavljenom agenciji Beta.\nRadili su iza mojih leđa\n"Meni i mojim saradnicima je rađeno iza leđa. Samo oni koji su se bavili takvim stvarima znaju zašto je to činjeno meni, stručnom stabu, ali praktično i svim igračima u reprezentaciji. Posebno mi je žao što srpski fudbal ostaje u rukama ljudi sa tako niskom sportskom etikom i moralom", dodao je Antić, koga je Izvršni odbor FSS smenio na jučerašnjoj sednici. Time je jednostrano okončan Antićev ugovor sa FSS, koji je bio jedan od kamena spoticanja između selektora i čelnika srpskog fudbala.\nUgovorom, koj je bio potpisan do 2012. godine, bilo je predviđeno da Antić prima neto mesecnu zaradu od 100.000 evra. Čelnici FSS tvrdili su da ih je Antić ucenjivao da potpišu takav sporazum posle plasmana na ovogodišnje Svetsko prvenstvo. Neuspešan nastup na Mundijalu, odnosno eliminacija u grupnoj fazi takmičenja, kao i kazna Svetske fudbalske federacije (FIFA) od četiri utakmice suspenzije za Antića zbog vređanja sudije u Južnoj Africi označili su početak trvenja sa rukovodstvom FSS.\nViše ih zanimao moj ugovor od uspeha\n"Sve što se događalo u poslednja tri meseca povredilo me je kao čoveka, kao profesionalca, kao pedagoga, ali i kao roditelja. Priča oko mog kažnjavanja od četiri meča i navodnih problema koje bi to stvorilo je potpuno iscenirana i dobro smišljen alibi za ceo scenario kojeg je fudbalska Srbija valjda svesna poslednjih dana", ocenio je Antić.\n"Neke je mnogo više zanimao moj ugovor, od onoga šta smo konkretno radili i uradili na terenu. Ugovor sam potpisao na obostrano zadovoljstvo, do kraja EP 2012. na insistiranje FSS. Posebno ističem da sam sve pare u životu zaradio pošteno. Ništa i nikome nisam ukrao", naglasio je Antić.\nSukob je, prema rečima Antića, kulminirao početkom septembra kada je od reprezentativaca zatraženo da se odreknu dela dogovorenih premija za plasman na Mundijal i to na dan utakmice sa Farskim Ostrvima, prve u kvalifikacijama za Evropsko prvenstvo. Antić je, suprotno ranijim izjavama, priznao da nije zadovoljan rezultatom sa Svetskog prvenstva, ali je istakao da su "orlovi" pod njegovim vođstvom sa 37. pozicije na svetskoj rang list FIFA stigli do 15. mesta, da su igrači pristupom i ponašanjem afirmisali srpski fudbal, da je posle 48 godina na Mundijalu pobeđena Nemačka, kasniji osvajač bronzane medalje, te da je narodu vraćena vera u nacionalni tim, a ekipi ugled.\nPonosan sam na pomirenje navijača Partizana I Zvezde\n"Dragi prijatelji, navijači reprezentacije Srbije, odlazim uspravno, sa pogledom koji ne pada na pod. Ponosan sam što smo narod vratili na stadione da gleda svoj tim. Ponosan sam što smo na mečevima reprezentacije pomirili partizanovce i zvezdaše. Srećan sam što smo u poslednje dve godine bili sportski ponos nacije", naveo je Antić, ali i dodao: "Naši fudbalski uspesi su samo za čelnike FSS bili neuspesi". Antić je istakao da upravi FSS, koju je optužio za iznošenje neistina, nije stalo do srpskog fudbala. "Potpuno je bilo jasno da familijarna atmosfera koja vlada u reprezentaciji prija navijačima, ali to nažalost nije bio slučaj sa mnogima u rukovodstvu FSS... Stvorili smo klimu koja je vratila potpuno poverenje navijača u kult nacionalnog tima. Ubeđen sam, koliko god paradoksalno zvučalo, da je upravo ovo smetalo pojedinim čelnicima FSS", naveo je Antić.\nŠokirala me vest o smeni\n"Moja ideja da se povuku neki novi, moderniji koraci bila je saplitana na svakom mestu i u svakoj prilici. Sva moja nastojanja da ljudi iz struke budu zastupljeni na svim našim okupljanjima i putovanjima, gde je bila ideja da uz ekipu uvek budu po dva različita domaća trenera, zamenjena su bez moje saglasnosti ljudima iz sudijske organizacije", dodao je. Antić je rekao i da ga je vest o smeni šokirala, ali nije zaboravio da zahvali sponzorima, navijačima, stručnom štabu, reprezentativcima i najbližim saradnicima u FSS. "Nažalost, i ceo moj stručni štab je bio žrtva pojedinih čelnika Saveza, jer su radili bez ugovora", naveo je Radomir Antić, koga je na mestu selektora Srbije nasledio Vladimir Petrović Pižon.


Banjaluka: Ispoštovana naredba o zabrani kretanja mlađim od 65 godina - BIGportal.ba\nBanjaluka: Ispoštovana naredba o zabrani kretanja mlađim od 65 godina\n3 Aprila, 2020 3 Aprila, 2020 0145\nGrađani Banjaluke mlađi od 65 godina danas su ispoštovali zabranu kretanja od 7.00 do 11.00 časova, a zahvaljujući tome stariji sugrađani su bili u prilici da nesmetano obave neophodne poslove i obaveze, saopšteno je iz Gradske uprave.\nU redovima pred trgovinama, apotekama i pekarama bili su isključivo građani stariji od 65 godina, a iz Gradske uprave navode da, prema informacijama sa terena, nije zabilježen nijedan problem i da je sve proteklo u najboljem redu.\nOdlukom gradskog Štaba za vanredne situacije danas je od 7.00 do 11.00 časova bilo zabranjeno kretanje svim osobama ispod 65 godina, osim onih koji su imali obavezu javljanja na posao, osobama sa hitnim zdravstvenim potrebama i onima koji su bili u pratnji osoba starijih od 65 godina.\nIz Gradske uprave navode da je od danas zabranjeno okupljanje u poznatim banjalučkim izletištima i drugim mjestima masovnog okupljanja kao što su Banj brdo, Park “Mladen Stojanović”, obale Vrbasa kod nekadašnjeg Zelenog mosta, te da su zatvorene i teretane u prirodi.\nPostavili smo trake na ovim lokacijama sa obavještenjem da je zabranjeno okupljanje i pozivam građane da poštuju ovu naredbu koja je donesena sa ciljem zaštite građana od širenja zaraze i čuvanja našeg zdravlja – rekao je načelnik Odjeljenja za komunalne poslove Petar Bilčar.\nOn je istakao da se za vikend najavljuje ljepše vrijeme i da se ne želi rizikovati sa okupljanjem većeg broja ljudi, zbog čega su ova mjesta privremeno zatvorena.\nIz Gradske uprave istakli su da će poštovanje naredbe kontrolisati gradska inspekcija.\nMoskva šalje humanitarnu pomoć i ljekare u Beograd\nŠPANIJA PRESTIGLA ITALIJU: U novom najvećem žarištu korona virusa u Evropi 117.710 oboljelih


Požega dobija savremeni rekreativni centar – Zapadna Srbija\nPožega dobija savremeni rekreativni centar\nDirektorka turističke organizacije opštine Požega Nataša Bradonjić potpisala je ugovor sa Ministarstvom trgovine, turizma i telekomunikacija u Beogradu o dodeli subvencija na ime uređenja turističkog rekreativnog centra “Borići”.\n– Turistička organizacije Požega konkurisala je kod resornog ministarstva za dodelu subvencija i transfera namenjenih za projekte razvoja turizma u 2022. godini. Na osnovu ocenjenog kvaliteta i održivosti projekta odobrena su značajna sredstva u iznosu od 3 miliona dinara za uređenje turističkog rekreativnog centra “Borići” – rekla je direktorka TO Požega.\nNavedenim uređenjem idejni plan je i da se dodatno motivišu građani Požege da svoje slobodne vreme iskoriste i za boravak u turističko rekreativnom centru, ali i svakog našeg gosta koji poseti opštinu Požega.\n– Na tome se ne zaustavljamo, s obzirom da nas očekuje još značajnih projekata koji će takođe imati za cilj poboljšanje kvaliteta turističke ponude opštine Požega, a koji je usko vezan i za svakog našeg meštanina, koji će sve te dodatne sadržaje moći da koristi u punom kapacitetu – dodala je Nataša Bradonjić.\nAutor: LZS, foto: TO Požega\nTags Nataša Bradonjić, Požega, TO Požega, Turističko sportski centar Borići Post navigation\nBrigadiri pošumljavaju Jelovu goru, a IT radnici Zlatibor


ZATO GA NIJE BILO Kim Jong-un naredio još jednu široku čistku\nPrema izvještaju južnokorejskog dnevnog lista JoongAng Daily\nU posljednjih nekoliko sedmica nekoliko istaknutih zvaničnika Sjeverne Koreje doslovce je iščezlo iz izvještavanja sjevernokorejskih državnih medija, a to nije uobičajeno. Time su porasli i strahovi da je sjevernokorejski vođa Kim Jong-un naredio još jednu široku čistku tokom svog izostanka iz javnosti.\nJužnokorejski dnevni list JoongAng Daily izvještava da su ključni zvaničnici iz sjevernokorejskog kabineta izostali s važnih javnih događaja u posljednjih nekoliko sedmica. Jedan "dobro informiran" izvor rekao je za taj list da je dobio pouzdanu informaciju kako je šest dužnosnika na nivou ministara smaknuto, prenosi Independent.\nPrema pisanju navedenog lista nestali su Sim Chol-ho, ministar telekomunikacija, Ma Won-chun, prominentni arhitekt i zvaničnik za građevinarstvo, general Ri Pyong-chol, komandant sjevernokorejskog ratnog zrakoplovstva, Chang Ung, član Međunarodnog olimpijskog odbora i Ri Yong-gil, šef generalnog štaba sjevernokorejske vojske.\n"Za razliku od većine zapadnih medija i njihovih izvora o Sjevernoj Koreji, njihova agenda je ozbiljna, a ne tabloidna. Prema tome priča o čistki je moguća. U ovom trenutku nerado bih rekao više od toga", istakao je Aidsan Foster-Carter, komentarišući pisanje JoongAng Dailyja.


Vesti, 15.10.2019, 08:30 AM\nKrajem prošle nedelje otkriveno je da je Apple podatke o pregledavanju weba korisnika iOS šalje kineskoj internet kompaniji Tencent. Možda to ne bi bilo toliko neobično da nije reč o kompaniji koja se promoviše kao prva u zaštiti privatnosti korisnika.\nNaime, Apple je, počev od iOS 12.2, tiho integrisao uslugu „Tencent Safe Browsing“ u funkciju svog web pregledača Safari za iOS koja služi za upozoravanje korisnika na sajtove na kojima mogu biti prevareni.\nKao i funkcija "Sigurno pregledavanje" u Chromeu i Firefoxu, i Safarijeva funkcija je dizajnirana da zaštiti korisnike od različitih pretnji na internetu jednostavnim upoređivanjem svakog web sajta koji posećuju korisnici sa redovno ažuriranom listom malicioznih web sajtova.\nDo iOS 12.2, Apple se prvenstveno oslanjao na bazu podataka web sajtova koji su na crnoj listi Googleove usluge "Safe Browsing". Ova usluga podrazumeva manjak privatnosti, jer Google zna koje web sajtove posećujete i takođe može da evidentira vašu IP adresu.\n"Pre posete web sajtu, Safari može poslati informacije izvedene od adrese web sajta Google Safe Browsingu i Tencent Safe Browsingu da proveri da li je web sajt lažan. Ovi provajderi sigurnog pregledavanja mogu takođe da evidentiraju vašu IP adresu", napominje Apple.\nBudući da Apple nije posebno komentarisao ovo pitanje do sada, u ovom trenutku nije jasno da li Safari koristi Tencentovo "Sigurno pregledavanje" i izvan Kine.\nMeđutim, vrlo je verovatno da se Tencentova lista web sajtova koji su na crnoj listi koristi samo u Kini, gde su Googleovi servisi zabranjeni, kao alternativu Googleovoj usluzi sigurnog pregledavanja.\nAppleovi korisnici i zagovornici privatnosti negativno su regovali na ovu vest i to zbog toga što ljudi očekuju potpunu otvorenost kada su u pitanju tako velike promene u bezbednosnoj funkciji od kompanije koja ima dugu istoriju najavljivanja i najmanjih detalja pred stotinama novinara.\nOni kojima se ipak ne dopada da se njihove informacije šalju u Kinu mogu da isključe funkciju upozoravanja u Safariju, ali to nije preporučljivo.


Regionalno povezivanje ključ za rešenje pritisaka na novinare | Autonomija\nRegionalno povezivanje ključ za rešenje pritisaka na novinare\nPotrebno je ojačati kapacitete medijskih udruženja, kao i sindikata, kako bi i sami novinari bili bolje upućeni u svoja prava\nNovinarima u regionu raste obim posla, a umanjuju se plate i prava, jedan je od zaključaka danas završenog regionalnog medijskog skupa „Sloboda medija i bezbednost novinara na Zapadnom Balkanu“.\nUčesnici iz Srbije, Bosne i Hercegovine, Crne Gore, Hrvatske, Makedonije i Kosova, kao i predstavnici Evropske federacije novinara ukazali su da novinari u regionu rade za plate ispod prosečnih, strepe od otkaza, rade na crno, a nisu ni dovoljno sindikalno organizovani.\nNa dvodnevnom skupu u Beogradu ocenjeno je i da je regionalna povezanost ključ za rešenje tih problema, jer zemlje uglavnom dele slične teškoće u oblasti funkcionisanja medija i medijskih sloboda.\nUkazano je i na pritiske s kojima se mediji suočavaju u svom radu, a koji stižu iz sfere politike, kao i od oglašivača koji finansiraju rad medija. Istaknuta je i potreba za efikasnijim radom nadležnih institucija koje treba i da procesuiraju i kazne sve učestalije napade na novinare.\nNa skupu je predstavljena i platforma safejournalist.net koja objedinjuje podatke o napadima na predstavnike medija iz regiona.\nZaključeno je i da je potrebno ojačati kapacitete medijskih udruženja, kao i sindikata, pre svega kako bi i sami novinari bili bolje upućeni u svoja prava.\nSkup je održan u okviru projekta Regionalna platforma Zapadnog Balkana za zastupanje sloboda medija i bezbednost novinara. Projekat je finansirala Evropska komisija, a konferenciju u organizaciji Nezavisnog udruženja novinara Srbije podržalo je Ministarstvo kulture i informisanja Srbije.


AP Vojvodina i Istarska županija učvršćuju partnerstvo - Skupština Autonomne Pokrajine Vojvodine\nNakon sastanka u Skupštini Istarske županije sa predsednikom Skupštine Istarske županije Valterom Drandićem i saradnicima, predsednik Pastor je najavio da će članovi Odbora za poljoprivredu Istarske županije već sledeće nedelje, u toku održavanja 85. Međunarodnog poljoprivrednog sajma u Novom Sadu, biti gosti Skupštine APV. Oni će zajedno sa članovima Odbora za poljoprivredu Skupštine APV, pored posete Sajmu, posetiti i Institut „Biosens“, kao i nekoliko uspešnih poljoprivrednih preduzeća i gazdinstava.\nPastor je podsetio i na to da je, s ciljem daljeg zbližavanja i planiranja zajedničkih aktivnosti, početkom ove godine doneta Odluka o obrazovanju Poslaničke grupe prijateljstva sa Istarskom županijom.\n„Želimo da iskoristimo veoma uspešna iskustva i pozitivne rezultate koje je Istra ostvarila u razvoju održivog ruralnog turizma,brendiranja lokalnih poljoprivrednih proizvoda, kreiranju projekata za male poljoprivredne proizvođače. Za Vojvodinu su ta iskustva veoma važna jer puno pomažu revitalizaciji i razvoju seooskih sredina“, rekao je Pastor i dodao da su za AP Vojvodinu korisna i iskustva koje je Istra imala u procesu približavanja Hrvatske Evropskoj uniji. Pastor je dodao i da Istra, kao turistička regija, ima veoma izražen cilj za predstavljanjem u AP Vojvodini, kao i za plasmanom poljoprivrednih proizvoda iz Vojvodine.\nPresdsednik Skupštne Istarske županije Valter Drandić naglasio je da su Vojvodina i Istra prijateljske regije koje imaju zajednički cilj da bliski institucionalni kontakti ožive kroz zajedničke projekte i veze građana sa oba područja. On je ponovio spremnost Istarske županije da AP Vojvodini prenese svoja iskusta vezana za kreiranje projekata koji se finansiraju iz fondova EU, s obzirom na to da je Istra jedna od najuspešnijih hrvtaskih županija po ovom pitanju.\nPored predsednika Pastora, delegaciju Skupštine Vojvodine čine i poslanici Skupštine AP Vojvodine, Matija Kovač i Vesna Prćić, predsednik i zamenica predsednika Poslaničke grupe prijateljstva Skupštine APV sa Skupštinom Istarske županije, kao i Nenad Borović i Nada Mandić, predsednik i zamenica predsednika Odbora za poljoprivredu Skupštine APV.\nPre sastanaka u Skupštini Istarske županije, delegacija Skupštine APV obišla je Institut za poljoprivredu i turizam u Poreču, gde ih je direktor ovog uspešnog naučnog Instituta Dean Ban upoznao sa mnogobrojnim aktivnostima koje sprovode u cilju razvoja poljoprivrede i ruralnog razvoja, promocije turizma i ukupnog privrednog napretka Istarske županije.


Niška televizija » Nikolić: Obnova od poplava mora da bude brža\nNikolić: Obnova od poplava mora da bude brža\nObjavljeno 11.08.2014. 16:32\nPredsednik Srbije Tomislav Nikolić ocenio je da bi stambeni i javni objekti oštećeni u poplavama morali brže da budu rekonstruisani.\nPredsednik Nikolić kaže da je zadovoljan radom Kancelarije za pomoć i obnovu poplavljenih područja, ali da obnova mora ići brže. Predsednik smatra da je trebalo angažovati veći broj volontera i onih koji od države po raznim osnovama dobijaju novac, a sede kod kuće.\nPrema rečima predsednika Nikolića, ne može obnova da se prepusti samo jednoj kancelariji i da spadne na samo nekoliko ljudi koji u njoj rade, jer je reč o prioritetnom državnom poslu.\nPredsednik Nikolić podseća da je predlagao formiranje privremenog ministarstva koje bi bilo zaduženo za obnovu i ističe da je očekivao da će Kancelarija, kojoj je, u međuvremenu, poveren taj posao, biti drugačije organizovana.\nOčekivao je da će u nju po instrukcije dolaziti inženjeri i tehničari iz čitave Srbije.\nPozivajući se na iskustvo fondacije „Dragica Nikolić“, predsednik kaže da obnovu usporavaju i neke objektivne okolnosti, kakva je činjenica da je veliki broj uništenih ili oštećenih objekata izgrađen bez dozvole ili da imaju nelegalne priključke za struju.\nEnergetski sistem Srbije je stabilan


ERC "Misbah" u Begovom Hanu: Idealno mjesto za organiziranje seminara, druženja i edukacija - AKOS\nHome > Ekonomija > Kupujmo domaće i halal > ERC “Misbah” u Begovom Hanu: Idealno mjesto za organiziranje seminara, druženja i edukacija\nERC “Misbah” u Begovom Hanu: Idealno mjesto za organiziranje seminara, druženja i edukacija\nTuristički potencijali Bosne i Hercegovine sve su više prepoznatljivi kod stranih gostiju, kojih je iz godine u godinu sve više. Posebno se to odnosi na onu populaciju koja se pri izboru destinacije želi odlučiti za mjesta koja nude halal turizam. Osim tog segmenta gostima je bitno okruženje, ali i čist zrak sa kojim se osim planinskih predjela mogu pohvaliti pojedine manje sredine. Begov Han, mjesto koje se nalazi između Zenice i Žepča spada u kategoriju potencijalnih turističkih desetinacija, koja je još za vrijeme postojanja bivše Jugoslavije bila poznata kao idealna oaza mira.\nFenomen „Ruže vjetrova“\nDokaz tome da je Begov Han još prije četrdesetak godina predstavljao primamljivo područje za odmor i rekreaciju je i običaj Josipa Broza Tita koji je rado odmarao na ovom području prilikom putovanja. Razlog za to je fenomen „Ruže vjetrova“ koji posjetiocima nudi čist zrak tokom cijele godine. Ovaj fenomen nastaje usljed specifičnih strujanja zraka u određenom geografskom području. Posljedica takvih stalnih strujanja su čist zrak, sprečavanje nastanka i zadržavanja magle te veća koncentracija kisika. Esed Ivojević, član upravnog odbora Balkanskog udruženja muslimana potrošača ističe da ambijent koji nudi Begov Han predstavlja značajan turistički potencijal.\n„Potencijal Begovog Hana kao mjesta gdje se susreću ta zračna strujanja je izvanredan i predstavlja vazdušnu banju gdje boravak i fizička aktivnost ima višestruke zdravstvene koristi i prevenira bolesti dišnih puteva. Ako imamo u vidu da je u Bosni i Hercegovini zrak zagađen, posebno u hladnim zimskim danima, onda tu vazdušnu banju trebamo posmatrati kao idealno mjesto za odmor naših pluća i relaksaciju organizma. Konstantan porast broja turista u našoj zemlji nas tjera da više koristimo prirodne i druge potencijale koje im možemo i trebamo nuditi. Uporedo s tim, broj turista koji vode računa o principima halala je sve veći i to stavlja domaću ekonomiju na ispit obezbjeđivanja uslova za ispunjavanje očekivanja turista koji žele biti takvu vrstu usluge. To je značajan aspekt ponude kojom želimo privući strane turiste a potencijalno i investitore“, ističe Ivojević.\nKako kaže, ovakva mjesta posebno su interesantna posjetiocima koji žele turizam po halal principima poslovanja, što je značajno iz razloga jer ova vrsta tururizma ima tendenciju rasta što svakako Begov Han, ali i ostatak Bosne i Hercegovine trebaju iskoristiti na pravi način.\n„Manja mjesta u našoj Bosni i Hercegovini, poput Begovog Hana, imaju potencijal za ubrzan razvoj ukoliko se uklope u savremene tokove adekvatne ponude halal turizma. Pored toga, ne treba zaboraviti ni naše domaće proizvode i ukusna jela koja mogu biti predmet interesovanja stranih gostiju. Halal turizam je jedna od najbrže rastućih industrija na svijetu koja ima tendeciju rasta. Tržište halal proizvoda i usluga će uskoro doseći ukupnu vrijednost od dva triliona američkih dolara na godišnjem nivou. Moramo raditi više na promociji turističkih potencijala Bosne i Hercegovine kako bi se naša zemlja bolje pozicionirala na mapi poželjenih turističkih destinacija svijeta. Posmatrajući zvanične statistike o broju turista u našoj zemlji, zadnje tri godine se bilježi konstantan rast broja turista iz arapskih zemalja koje interesuje turistička halal ponuda naše zemlje, govori Ivojević.\nPrednost Begovog Hana je i ta što posjeduje Edukativno rekrativni centar „Misbah“, koji je nažalost jedan od rijetkih objekata te namjene na ovom području. Predsjednik Udruženja „Svitanje“ iz Sarajeva, Adnan Ljevo ističe da je ovo udruženje prepoznalo potencijal Begovog Hana koje osim halal turizma nudi i mogućnost organiziranja edukativnih sadržaja, što svakako nedostaje manjim sredinama u Bosni i Hercegovini.\n„Vođeni iskustvom organiziranja velikog broja seminara i višednevnih edukativnih programa, mogu reći da su mjesta poput Begovog Hana, vrlo pogodna za te svrhe. Klijenti, prije svega zahtijevaju mirnu i opuštajuću atmosferu kako bi se fokusirali na sadržaje seminara i kako bi edukativni programi, koje nudimo, postigli što bolje rezultate. Također, živimo u vrlo dinamičnom vremenu gdje životni tempo zadaje vrlo visok ritam, pa povremeno udaljavanje od takvog života predstavlja smiraj i predah, pred nastavak novih izazova i prepreka. Ovakva mjesta, iako mala i udaljena, daju sve uslove za uspješnu organizaciji događaja koji imaju za cilj upravo to, realizaciju kvaltetnih edukativno-obrazovnih programa u prirodnom ambijentu, daleko od gradske buke i gužve. Kao učesnik mnogih internacionalnih seminara, konferencija i simpozija, primjetio sam da je takav trend prisutan širom svijeta. Odnosno, da je za uspješan seminar i druge edukativne sadržaje, pored kvalitetnog programa i ljudskog resursa, nužno obezbjediti i odgovarajuće mjesto gdje će taj progam biti realizovan i ispuniti zacrtane ciljeve.Naše udruženje već godinama organizuje brojne seminare u ERC Misbah, u Begovom Hanu, i mogu reći da smo jako zadovoljni sadržajem kojeg centar nudi. Naši programi se realizuju uglavnom u ljetnom periodu, a namjenjeni su studentskoj populaciji“, napominje Ljevo.\nKao i mnoga manja mjesta i Begov Han je zapostavlja, a njegov potencijal se ne iskorištava na pravi način. Ljevo ističe da je ovo samo jedan od primjera malih sredina koje imaju neiskorišteni potencijal, koji ako se na pravi način iskoristi može utjecati na ostanak mladih u BiH.\n„Mjesto poput Begovog Hana je samo jedan primjer ogromnog turističkog potencijala naše zemlje koji je često neiskorišten i zapušten. Smatram da se sistemskim rješavanjem ovog problema, prvenstveno mislim na pronalazak načina investiranja, Bosna i Hercegovina može učiniti rajom na zemlji, gdje bi se, pored seminara organizovale i mnogo druge zahtjevnije aktivnosti, poput ljetnih škola, priprema brojnih sportskih ekipa itd. Na taj način bi se podržavao turizam u BiH, ali i ekonomski rast uopće, što bi djelimično zaustavio i odlazak mladih u zapadne zemlje, konstatuje Ljevo.\nBegov han je prirodna vazdušna banja\nTagovano: Admir Lisica (393) Adnan Ljevo (3) begov han (7) ERC Misbah (2) Esed Ivojević (12)\nBook Cafe: Održana promocija romana „Prokletstvo mira“ autora Kerima Sefera


On je to rekao za nemačku televiziju ZDF nekoliko sati pošto su SPD i konzervativci kancelarke Angele Merkel usaglasili dokument o formiranju koalicione vlade.\n- Dokument predstavlja prekretnicu za evropsku politiku - rekao je Šulc misleći na obećanje stranaka da će blisko sarađivati sa francuskim predsednikom Emanuelom Makronom o njegovom predlogu ambiciozne reforme EU.\n- Postojaće evropski ministar finansija - rekao je Šulc.\nDokument, koji je usaglašen nakon više od 24 časa pregovaranja, sastoji se od 28 strana, a omogućiće da se narednih nedelja pregovara o svim detaljima koalicionog sporazuma, prenosi Rojters.\nBritanska agencija, pozivajući se na stranačke izvore, navodi da se time jačaju perspektive za formiranje vlade koju bi ponovo činili konzervativci i socijaldemokrate, čime bi se okončala politička neizvesnost u Nemačkoj, koja traje još od izbora održanih 24. septembra.\nŠulc u kampanju vraća temu izbeglica\nŠulc: Evropi potrebni ministar finansija i budžet evrozone\nDajselblum: Protivimo se formiranju funkcije ministra finansija EU


Monca ukida šikanu da bi bila još brža - SportABC\nHomeMoto sportMonca ukida šikanu da bi bila još brža\n16.12.2018. 00:37 Milan Kovačić Moto sport Komentari isključeni za Monca ukida šikanu da bi bila još brža\nLegendarna „Monca“ mogla bi da dobije novi izgled pred svoju stogodišnjicu koja će biti obilježena 2022. godine, prenosi „Gazeta delo Sport“.\nAuto-moto savez Italije planira radikalne promjene, koje uključuje ukidanje jedne šikane i redizajniranje druge Lezmo krivine, a spreman je da uloži 100 miliona evra.\nPred pregovore o budućnosti Velike nagrade Italije, prvi čovek Saveza Anđelo Stiki Damijani je otkrio da je plan da nova konfuguracija stazu učini još bržu da bi se zacementirala na poziciji ‚Hrama brzine‘. „Monca“ je i bez tih promjena jedna od najbržih staza u kalendaru Formule 1.\nDamijani je naglasio je da bi vraćanje ovala u upotrebu „Moncu“ moglo da učini jedinstvenom atrakcijom i u teoriji stazom dugom deset kilometara. Iako se suma od 100 miliona evra čini visokom, prvi čovjek Auto-moto saveza Italije ističe da će se novac naći na neki način.\nDa bi taj plan bio realizovan, prvi cilj organizatora Velike nagrade Italije je da se osigura ugovor sa Formulom 1 od 2020. godine, što još nije urađeno jer nije postignut dogovor oko cijene sa Libertijem, vlasnikom šampionata.\nZimonjić i Nestor brzo do pobjede\n14.08.2014. 10:34 sportABC Tenis Komentari isključeni za Zimonjić i Nestor brzo do pobjede\n[dropcap]SINSINATI[/dropcap] Nenad Zimonjić i Danijel Nestor plasirali su se u treće kolo dublova na mastersu u Sinsinatiju. Treći nosioci pobijedili …\n[dropcap]ZENICA[/dropcap] U zeničkoj Areni čelnici Atletskog saveza Bosne i Hercegovine danas su govorili o nastupu bh. atletičara na Evropskom prvenstvu …\nAleksandra Krunić pokupila i pohvale i novac\n04.09.2014. 19:54 sportABC Tenis Komentari isključeni za Aleksandra Krunić pokupila i pohvale i novac\n[dropcap]NJUJORK[/dropcap] Srpska teniserka Aleksandra Krunić ne samo da je prolaskom 3 kola US opena obezbijedila skok za pedesetak pozicija i …


Prijateljstvo vam je najvažnije, a osobe vama bliske često nisu dovoljno svesne toga. Vama se dešava da nekoga svesno i namerno držite u frend-zoni, insistirajući na srdačnim prijateljskim odnosima, strahujući da bi intimnost mogla da ih naruši i pokvari. Ako se ipak odlučite za vezu, ona se zasniva na prijateljstvu, a ako se veza prekine, vi ne vidite razlog da okončate prijateljstvo – najvažniji i najvitalniji deo tog odnosa. U grupi bliskih prijatelja Vodolije često se može sresti nekoliko osoba sa kojima ona ima romantičnu prošlost.\nTeško se razdvajate od nekog prema kome ste gajili topla i strastvena osećanja – vi se sećate lepih trenutaka i mrzite pomisao da neko sa kim ste ih delili, više nije deo vašeg života. Takođe ste nesigurni u pogledu raskida – to možda nije pravi izbor i možda vam je samo potrebna pauza da presaberete svoja osećanja i težnje. Zadržavate prijateljske odnose sa bivšim partnerom delimično i za slučaj da poželite da obnovite ljubavni odnos.\nRaskidate jednako teško kao Ribe, pa iako deo vas želi da bivšu ljubav zauvek izbaci iz svog života, kako bi lakše preboleli, to vam dugo ne uspeva. Ako ste sa nekim raskinuli, ne znači da ste prestali da ga volite, ne možete da se odreknete ljubavi, ako odnos jednostavno ne uspeva. Na raspolaganju ste svojim bivšim partnerima i oni znaju da uvek mogu da računaju na vašu podršku, simpatije i prijateljstvo. Ponekad, vaša bivša ljubav postaje vaš najbolji prijatelj.


U Crnoj Gori je u posljednja 24 sata registrovano 143 zaraženih korona virusom, od čega je 13 turista. Trenutno je aktivno 1.216 slučajeva COVID-19.\nOd petka, 30. jula, u upotrebi je Nacionalna digitalna COVID potvrda, koja će, uz lični dokument, koristiti za ulazak u unutrašnjost ugostiteljskih objekata, te noćnih klubova i diskoteka, kao i na utakmicama, za što je od danas potreban dokaz o vakcinaciji ili negativan test na korona virus.\nDokument je dostupan u papirnom ili digitalnom obliku, njegov QR je garant validnosti i može se očitati na mobilnom telefonu. Izdavaće se kod izabranih ljekara ili na vakcinalnim punktovima, a online preuzimanje će biti omogućeno u naredna 24 sata.\nPomoću potvrde će se provjeravati da li osoba zadovoljava neki od sledećih uslova: da je u cjelosti vakcinisana ili da je primila prvu dozu, da posjeduje negativan PCR test ne stariji od 72 sata, pozitivan PCR koji je stariji od 14 dana i nije stariji od 180 dana, ili da ima dokaz o negativnom brzom antigenskom testu ne starijem od 48 sati.\nJedan od tih uslova moraju da ispunjavaju i svi zaposleni u ugostiteljstvu.\nZa lica mlađa od 18 godina ovaj propis važi samo prilikom ulaska u diskoteke ili noćne klubove.\nNa novinarsko pitanje zašto se nove mjere odnose samo na ugostiteljske objekte, direktor Instituta za javno zdravlje Igor Galić je na konferenciji za medije kazao da se želi pojačati kontrola mjesta masovnog okupljanja posebno mladih. Oni su, prema podacima IJZ poslednjih sedmica, među najbrojnijom kategorijom stanovništva koje je inficirano, a najmanje vakcinisano.\nPod istim uslovima se omogućava prisustvo sportskim manifestacijama na otvorenom i zatvorenom, a masovna okupljanja i festivali koji ne mogu da iskontrolišu prisutne putem ove potvrde, odlažu se do 20. avgusta.\nKada je riječ o turistima koji borave u Crnoj Gori, iz Ministarstva zdravlja su ranije poručili da se prihvataju EU digitalni COVID sertifikat i svi digitalni sertifikati koji imaju QR kod.\nTuristi sa potvrdom o vakcinaciji bez digitalno potpisanog QR koda, mogu da verifikuju svoju potvrdu u bilo kojoj zdravstvenoj ustanovi i ona će važiti sve dok borave sve borave u Crnoj Gori.\n“Ukoliko stranci nijesu vakcinisani, moći će, kao i državljani Crne Gore, o svom trošku da urade PCR ili BAT test, i time dobiju našu potvrdu koja će biti nužna za ulazak u diskoteke, noćne klubove i u unutrašnje prostorije kafića i restorana”, saopštili su iz Ministarstva zdravlja 26. jula.\nNovinari su pitali i kakvu poruku šalje premijer Crne Gore i predsjednik Savjeta koji donosi epidemiološke mjere, Zdravko Krivokapić, koji je 29. jula izjavio da će se vakcinisati kad mu antitijela budu na “nedopustivom nivou”.\n“Vakcinacija nije obavezna, a ja je svesrdno preporučujem i apelujem na sve građane da se vakcinišu”, kazao je Galić.\nNakon Krivokapićeve izjave oglasila se doktorica biohemije i molekularne biologije na Pasterovom institutu u Francuskoj Marija Backović, koja je pozvala građane Crne Gore da ignorišu poruke javnih ličnosti koje nemaju smisla.\n"Nivo antitijela ne može biti "nedopustiv". Nemoguće je odrediti nivo antitijela koji štiti od kovid bolesti. A da ne govorimo o tome da je nivo antitijela subjektivan parametar i nema veze sa tim da li možemo biti reinficirani (asimptomatski) i zarazni za druge", napisala je Backović na Twitteru.\nDo sada je u Crnoj Gori dato oko 328.000 hiljada doza vakcina protiv korona virusa.\nPrvu dozu je primilo 28,2 odsto ukupnog stanovništva, dok je potpuno imunizovano 24,7 odsto.\nOd početka pandemije je registrovano 101.785 inficiranih osoba, a preminulo je 1.629 osoba.


Kineski turisti - KoZnaZna - Vizni režim, putovanja\nSrbija je svrstana u „Top pet prekomorskih destinacija” na sajmu u Pekingu, a u prva dva meseca posetilo je 105 odsto više turista iz Kine u odnosu na isti period prošle godine\nVest da je Srbija na međunarodnom samitu turističkih destinacija održanom u Pekingu osvojila nagradu i svrstana u „Top pet prekomorskih destinacija”, uz Salcburg, Egipat, Nemačku i Poljsku, sigurno je dobar znak za domaći turizam. Jer, kinesko tržište je u ovom trenutku najveće turističko tržište za inostrana putovanja sa procenjenih 127 prekomorskih poseta u ovoj godini.\nSamo u prva dva meseca ove godine Srbiju je posetilo 2.111 turista iz Kine, što je rast od 105 odsto. Najveći broj dolazaka ostvarili su turisti iz Bosne i Hercegovine – 11.570, a najveći rast broja turista zabeležili smo iz Izraela – 159 odsto više u odnosu na prva dva meseca prošle godine.\nU ovom periodu Srbiju je posetilo ukupno 323.262 turista, a devizni priliv od turizma je bio u porastu za 15 odsto i iznosio je 76 miliona evra. Našu zemlju kao turističku destinaciju izabralo je 136.000 stranaca, što je 42 odsto od ukupnog broja turista u ovom periodu. Prema podacima Republičkog zavoda za statistiku, u januaru i februaru je ostvareno više od milion noćenja, što je 1,5 odsto manje nego prošle godine.\nU Ministarstvu trgovine, turizma i telekomunikacija kažu da su najposećenije banje Vrnjačka, Selters, Bukovička i Banja Vrdnik, a ako je suditi po broju noćenja Kopaonik, Zlatibor, Tara i Divčibare su strancima najzanimljivije planine u Srbiji.\nKako je ranije za „Politiku” izjavio ministar Rasim Ljajić, Srbija će se i ove godine truditi da privuče turiste iz Kine, a jedna od prednosti je i bezvizni režim sa ovom zemljom. Srbija je inače jedina zemlja u Evropi koja ima bezvizni režim sa Kinom i kako smatraju u resornom Ministarstvu pravi rezultati i prihodi u turizmu stigli bi najavljenim otvaranjem direktne avio-linije sa Pekingom.\n– U Srbiju dolazi sve više stranaca, a nama su posebno važni Kinezi. Oni mnogo vole da putuju i poznati su da troše puno novca. Čim bude otvoren direktan let od Beograda do Pekinga imaćemo pravi bum Kineza – izjavio je ministar Ljajić. Turistima iz Kine su interesantni naša istorija i tradicija, a poznato je da je reč o turistima koji u inostranstvu u proseku troše oko 400 evra dnevno. Zanimaju ih i naše kafane, koncerti i šoping.\nDa je Srbija sve interesantnija za strane turiste može se videti na svakom koraku. U glavnom gradu, čini se, ima ih više nego ikada, a dobru reklamu dobili smo nedavno kada je britanski „Gardijan” upravo Srbiju svrstao u top 10 destinacija koje bi svakako Britanci trebalo da posete posle bregzita.\nDa podsetimo, „Gardijan” je napomenuo da je reč o neotkrivenom dragulju, zemlji koja je atraktivna za one turiste koji vole aktivan odmor, za bicikliste i one koji vole da pešače, ali i za ljubitelje istorije, dobre hrane i kulture.\n„Gardijan” nije jedini britanski list koji je pisao pohvalno o turističkom potencijalu Srbije. Sličan, ali opširniji tekst objavljen je u britanskom „Telegrafu”, koji ga je objavio u čast Dana državnosti Srbije.\nkina, kineski turisti, peking, turisti, сајам


Vojska Republike Srpske - Blic Online\nSupruga Daneta Lukajića, UHAPŠENOG U HRVATSKOJ: Nevin je, treba nam pomoć institucija Srbije\nRužica Lukajić, supruga uhapšenog penzionisanog pukovnika Vojske Republike Srpske Daneta Lukajića, pozvala je institucije Srbije, čiji je Lukajić državljanin, da pomognu porodici u dokazivanju njegove nevinosti.\nBoračka organizacija RS traži da se hitno penzioniše 3.500 nezaposlenih demobilisanih boraca Vojske RS, koji imaju više od 65 godina života i manje od 15 godina staža.\nŠtrajkači u banjalučkom parku trpe poniženja: "Vandali nas vređaju, tuku i uriniraju po šatoru"\nŠtrajkači Radenko Pecalja i Mićo Blaženović u šatoru žive skoro dve godine, kupaju se na teniskim terenima, hrane u Karitasu, ali kažu da će iz ove borbe izaći kao pukovnici ili pokojnici.\n"BIO JE MOJ KOMANDANT" Oslobođeni svi JATACI Ratka Mladića, OSUĐEN general Lugonja\nPenzionisani general VRS Lugonja je jedini tokom procesa priznao da je skrivao Mladića u svom stanu. Ovom odlukom, koja je objavljena na sajtu Apelacionog suda, preinačena je druga prvostepena presuda kojom je u maju prošle godine zbog apsolutne zastarelosti krivičnog gonjenja bila odbijena optužba protiv svih okrivljenih.\nPOLITIKA POSVAĐALA SABORCE U ratu zajedno KRVARILI za Srpsku, u miru se gledaju preko saopštenja\nSukobi dojučerašnjih saboraca Vojske Republike Srpske neodoljivo podsećaju na okršaje vlasti i opozicije.\nI BORCI ŽELE PLATE “Zašto davati naknade onima koji su ratne godine presedeli u fotelji?”\nDobiju li poslanici prvog saziva Narodne skupštine plate za period rata, to će tražiti i demobilisani borci Vojske Republike Srpske.\nDodik: Dan Vojske Srpske biće obeležavan mimo kasarni Oružanih snaga BiH\nPredsednik Republike Srpske Milorad Dodik izjavio je danas u Banjaluci da će Dan Vojske Republike Srpske /VRS/ biti obeležavan odvojeno od Oružanih snaga BiH i mimo kasarni ovih snaga.\nSvedok Mladićeve odbrane: Veze VRS mogle biti prisluškivane\nSvedok odbrane Mile Došenović rekao je na suđenju generalu Ratku Mladiću da su neprijateljske snage tokom rata u BiH mogle presresti i prisluškivati veze Vojske Republike Srpske (VRS).\nSud BiH: Silovateljima zatvor, oštećenoj nadoknada\nDvojica bivših pripadnika vojske bosanskih Srba, Bosiljko i Ostoja Marković, danas su nepravosnažno osudjeni pred Sudom Bosne i Hercegovine na po deset godina zatvora zbog silovanja 14. godišnjakinje u Kotor Varoši, ratne 1992. godine.\nSvedok na suđenju Mladiću: Zločine u Prijedoru činili drugi, ne VRS\nNa suđenju Ratku Mladiću u Hagu, svedok odbrane Mišo Rodić danas je potvrdio da su srpske snage u leto 1992 počinile zločine nad Muslimanima i Hrvatima u Prijedoru, ali je sugerisao da vinovnici nisu bili pripadnici Vojske Republike Srpske.\nOficir Vojske Republike Srpske: Nismo imali nameru da terorišemo civile\nSvedok odbrane Nikola Mijatović izjavio je danas na sudjenju Ratku Mladiću pred Tribunalom u Hagu da niko u Vojsci Republike Srpske (VRS), tokom rata u BiH, nije imao nameru da teroriše stanovništvo u Sarajevu, što se tvrdi u optužnici.\nGeneral Đukić pušten na slobodu\nGeneral Vojske Republike Srpske u penziji Novak Đukić pušten je danas na slobodu nakon što je Ustavni sud BiH ukinuo presudu kojom je osuđen na 25 godina zatvora za granatiranje Tuzle, javila je Fena.\nHrvatska raspisala poternicu protiv Manojla Milovanovića\nHrvatska je raspisala poternicu za bivšim načelnikom Generalštaba nekadašnje Vojske Republike Srpske Manojlom Milovanovićem zbog navodno počinjenog ratnog zločina nad civilnim stanovništvom, javila je agencija Fena.\nPotvrđena optužnica protiv Cvetkovića za genocid\nSud BiH potvrdio je danas optužnicu protiv Aleksandra Cvetkovića zbog sumnje da je direktno učestvovao u genocidu u Srebrenici.\nOdbranu od optužbe za genocid u Srebrenici, Radovan Karadžić je danas pred haškim Tribunalom nastavio iskazom svedoka Svetozara Kosorića da, kao obaveštajni oficir Vojske Republike Srpske, jula 1995. nije znao da ta vojska masovno ubija zarobljene Muslimane.\nSuđenje Karadžiću: Oficiri VRS negirali namerne napade na civile u Sarajevu\nSvedočeći u odbranu Radovana Karadžića, bivši oficiri Vojske Republike Srpske Vladimir Radojčić i Svetozar Guzina opovrgavali su navod optužnice da je ta vojska smišljeno pucala na civile u Sarajevu.\nSuđenje Karadžiću: Svedok odbrane negirao proterivanje Bošnjaka iz Sarajeva\nSvedok odbrane u procesu protiv bivšeg lidera bosanskih Srba Radovana Karadžića pred Haškim tribunalom, bivši oficir Vojske Republike Srpske (VRS) Božo Tomić negirao je danas da je VRS 1992. godine proterivala Bošnjake iz sarajevskog naselja Vraca.\nU nastavku suđenja bivšem komandantu vojske Republike Srpske Ratku Mladiću danas je došlo do nepredviđene pauze, jer je optuženom pozlilo. Portparolka suda Nerma Jelačić rekla je da je Mladić prebačen iz sudnice u bolnicu. "Mladić se nije osećao dobro i prebačen je u bolnicu iz predostrožnosti", rekla je Jelačićeva.\nSahranom posmrtnih ostataka još 520 identifikovanih žrtava, u Potočarima će danas biti obeležena 17. godišnjica zločina u Srebrenici - gradiću u istočnoj BiH u kome je Vojska Republike Srpske, kako je utvrđeno u Haškom tribunalu, u julu 1995. "sistematski ubila između sedam i osam hiljada muslimanskih muškaraca", dok je oko 30.000 civila evakuisano.


Isporučeno prvih 1.000 karabina - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Isporučeno prvih 1.000 karabina\nIsporučeno prvih 1.000 karabina\npetak, 09 mart 2012 08:41\nZastava Oružje, koja je za 2012. već ugovorila izvoz oružja od rekordnih 30-ak miliona dolara, započela je ovogodišnje isporuke lovačkog i sportskog oružja u Sjedinjene Američke Države. Iz Zastavine fabrike oružja , naime, juče je krenuo prvi kontingent od 1.000 poluatomatskih lovačkih karabina, a transport će biti nastavljen sukcesivno tokom cele godine.\nDirektor Zastave Oružja Rade Gromović za naš list kaže da će ta fabrika tokom godine, svakog meseca, američkom partneru isporučivati lovačke karabine, malokalibarske puške i pištolje, a vrednost do sada ugovorenog izvoza za američko tržište u ovoj godini, prema Gromovićevim rečima, iznosi više od 15 miliona dolara. Podsetimo da će se Zastavino oružje od ove godine u Americi ponovo prodavati posredstvom tamošnje kompanije CENTURY Arms, sa kojom je kragujevačka fabrika i ranije uspešno sarađivala. Pored Amerike, Zastavino lovačko i sportsko oružje prodavaće i u drugim zemljama, gde je za sada ugovoren izvoz od oko milion dolara.\nMenadžment Zastave Oružja će se danas, na 30. Međunarodnom sajmu oružja u Nirnbergu sastati sa poslovnim partnerima iz Amerike i ostalih delova sveta, a s obzirom na to da je reč o najvećoj smotri lovačkog i sportskog oružja u Evropi, na kojoj se definiše obim ovogodišnjeg izvoza, očekuje se da će poslovi za Zastavu oružje biti uvećani.\nU Zastavi Oružju ove godine planiraju i značajan izvoz vojnog, pešadijskog naoružanja. Direktor Gromović najavljuje plasman pušaka, mitraljeza, podcevnih bacača granata i drugog vojnog oružja ne samo u zemlje Bliskog istoka, već i u druge krajeve sveta. Deo ove vrste Zastavinog oružja inostranim kupcima se, kao što je naš već pisao, isporučuje i iz fabričkih zaliha, a ukupna vrednost do sada ugovorenog izvoza Zastavinog pešadijskog naoružanja nadmašuje deset miliona dolara, pri čemu se ne računa lane započeti trogodišnji transfer vojne tehnologije u Azerbejdžan, u iznosu od 27 miliona evra.\nZa Vojsku Srbije još 2.500 pušaka M21\nZastava Oružja tokom ove godine trebalo bi da i Vojsci Srbije isporuči oko 2.500 najnovijih Zastavinih pušaka M 21. Reč je o modelu rađenom po sistemu kalašnjikov i NATO standardu (kalibru 5,56) i već je korišćena u mirovnim operacijama UN na kriznim žarištima u svetu, na Bliskom istoku, pre svega, gde je od britanskih i američkih bezbedonosnih agencija dobila laskave ocene.


USKORO PROCESUIRANJE NASILNIKA NA SPORTSKIM PRIREDBAMA OD STRANE POSEBNIH TUŽILAŠTAVA I SUDSKIH ODELJENJA\nPredsednik Vlade Republike Srbije i ministar unutrašnjih poslova Ivica Dačić predsedavao je sednici Saveta za sprečavanje nasilja u sportu na kojoj je ocenjeno da nasilje na sportskim terenima ugrožava nacionalne interese Srbije.\nPorast nasilja na sportskim dešavanjima zahteva odlučnu i koordiniranu akciju institucija države i sportskih asocijacija.\nTakođe, na sednici je ocenjeno da treba pooštriti kaznenu politiku prema akterima nasilja i ažurnije procesuirati prekršajna i krivična dela.\nUskoro će biti formirana posebna tužilaštva i sudska odeljenja koja će procesuirati nasilnike na sportskim priredbama i biće pokrenuta inicijativa za izmene zakonskih i drugih akata kako bi se ubrzali procesi protiv nasilnika.\nPosebno je naglašeno da treba eliminisati veliki uticaj organizovanih kriminalnih grupa koje zloupotrebljavaju navijače.\nU pripremi je i paket mera za preventivno delovanje u okviru sportskih saveza i procesa obrazovanja, kojim bi se uspostavio trajni sistem eliminacije nasilja na sportskim takmičenjima.\nMinistar omladine i sporta Alisa Marić zahtevala je centralizovanu i sinhronizovanu saradnju Ministarstva unutrašnjih poslova, tužilaštava i sudstva, kao i sportskih asocijacija kako prilikom svakog incidenta, tako i u cilju preventivnog delovanja.\nSuzbijanje nasilja je imperativ očuvanja srpskog sporta, kao i bezbednosti sportista i navijača koji bi želeli da sa svojim porodicama uživaju u sportskim nadmetanjima, zaključeno je na sednici Saveta za sprečavanje nasilja u sportu.\nIzvor: Press služba Vlade Republike Srbije, 6.3.2013.


Jeftini letovi iz Bukurešta za Marselj - Avio karte Bukurešt Marselj - eSky.rs\nAvio karte iz Bukurešta za Marselj\nPretražite letove iz Bukurešta za Marselj\nProverite najbolje prilike za letove iz Bukurešta za Marselj\nZa rutu iz Bukurešta za Marselj nema direktne veze\n✔ Postoje li posebne ponude za letove iz Bukurešta za Marselj na eSky.rs?\n✔ Mogu li se pobrinuti za osiguranje prilikom rezervacije leta iz Bukurešta za Marselj?\n✔ Ako rezervišem let iz Bukurešta za Marselj, mogu li da rezervišem ujedno i smeštaj?\n✔ Koje avio-kompanije nude letove iz Bukurešta za Marselj?\nBudite sigurni, da na eSky.rs ponuda letova iz Bukurešta za Marselj uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Bukurešt - Marselj\nJeftini letovi do Rumunije Jeftini letovi iz Rumunije Jeftini letovi za Targu Mureš Jeftini letovi iz Targu Mureša Jeftini letovi za Verdun-sur-le-Doubs Jeftini letovi iz Verdun-sur-le-Doubs\nJeftini letovi do Gvineje Bisao Jeftini letovi iz Gvineje Bisao Jeftini letovi do Tapachula Intl Airport Jeftini letovi od Tapachula Intl Airport


Sezonu su započeli slabije, ali im večeras gostuje ekipa protiv koje umeju do bodova! - Sportske novosti\nNaslovna Fudbal H2H Fudbal Sezonu su započeli slabije, ali im večeras gostuje ekipa protiv koje umeju...\nSezonu su započeli slabije, ali im večeras gostuje ekipa protiv koje umeju do bodova!\nFC Copenhagen i Randers FC odmeriće snage večeras od 19 časova po našem vremenu u okviru 9. kola danske lige “Superliga“. Nakon 8 odigranih kola, domaćin ima svega 10 osvojenih bodova, dok gost takođe ima malo osvojenih bodova, svega 7. Kada je reč o međusobnim susretima, domaćin je očekivano favorizovan.\nNa poslednjih 7 međusobnih susreta Kopenhagen je uspeo da savlada Randers, a možemo s pravom da našišemo da je ovo zaista neočekivan početak sezone za ekipu koja je prethodnu sezonu završila na 2. poziciji. Ako verujete da će Kopenhagen da slavi i 8. put u nizu, u mogućnosti ste da naplatite kvotu 1,75.\nPrethodni tekstNovica: Derbi je teška utakmica!\nSledeći tekstObradović: Za mnoge je ova utakmica sud da si dobar ili nisi\nBolest ubila legendarnog senegalskog fudbalera\nBolest je ubila golgetera iz jedne od najsenzacionalnijih pobeda Svetskog kupa https://www.youtube.com/watch?v=iwxyO6v_AZs Papa Buba Diop, koji je karijeru napravio na Ostrvu, umro je danas u 42....\nHamilton: Grosjeanov pad podsetio nas je koliko F1 može biti opasan\nMike Tyson i Roy Jones Jr boksovali bez pobednika (VIDEO)\nCavani je doveo Man United do fantastičnog preokreta (VIDEO)\nHrvatska se plasirala na Evropsko prvenstvo